İkirəqəmlini dənizdə “batırmayaq” – Səbuhi Məmmədli yazır - FOTOLENT\naccess_time10/08/2020 14:31 folder_openCəmiyyət\n“İki gündür ki, çimərliklərdə sıxlıq müşahidə edilir, bu da haqlı narahatlığa səbəb olur. Vətəndaşlardan xahiş olunur ki, mövcud vəziyyətin gərginləşməsinə səbəb olacaq addımlar atmaqdan çəkinsin və gəlməzdən əvvəl portala daxil olaraq sıxlığın az olduğu çimərliklərə üz tutsunlar”.\nBunu Bakı Şəhər İcra Hakimiyyətinin (BŞİH) şöbə müdiri Elmin İmanov deyir. Hə, avqustun 5-dən karantin rejimi qismən yumşaldı. Artıq əhalinin çimərliklərə üz tutmasına heç bir qadağa yoxdu. Aparılmış təhlil nəticəsində Bakı şəhəri ərazisində 101, Sumqayıt şəhərində isə 19 çimərlik istifadə üçün yararlı müəyyən edilib.\nÇimərlik ərazilərində sosial məsafə gözlənilməklə və pandemiya dövründə təhlükəsizlik qaydaları nəzərə alınmaqla istirahətin təşkili üçün xüsusi proqram təminatı, interaktiv veb səhifə və mobil tətbiq də hazırlanıb. cimerlik.az xüsusi internet səhifəsinə daxil olmaqla vətəndaşlar çimərliklərin siyahısı, doluluq səviyyəsi, infrastruktur və şərait, ünvan və yerləşmə yeri və s. məlumatları əldə edə bilərlər. Fəaliyyətinə icazə verilən çimərliklərdə giriş-çıxışın yoxlanılması, habelə çimərlik daxilində müəyyən edilmiş normativ qaydalara əməl edilməsinə nəzarət məqsədi ilə 1000-dən artıq ASAN könüllüsü prosesə cəlb olunub.\nOnu da qeyd edək ki, çimərliklər səhər 8-dən axşam 9-a qədər fəaliyyət göstərir. Həmin vaxtdan sonra dənizə gedənlər ancaq hava ala, gəzişə bilərlər, çimmək qadağandı. Mövcud karantin rejiminin qaydalarına uyğun olaraq tətbiq edilmiş məhdudiyyətlərə əsasən hər bir çimərlik məhdud sayda insan üçün fəaliyyət göstərir. Əgər seçdiyiniz çimərlikdə insan sayı çoxdursa və doluluq səviyyəsinə yaxındırsa, daha az sıxlıq müşahidə olunan çimərliyə üz tutmaq məsləhətdi.\nİcazə verilən bütün çimərliklərdə xüsusi yerləşdirilmiş məlumat lövhələri var. Həmin lövhələrdə qaydalarla tanış olmağınız və onlara əməl etməyiniz tələb olunur. Bununla bərabər çimərlik ərazisindən müvafiq gigiyena qaydaları çərçivəsində istifadə etməyiniz, digər şəxslərlə aranızda ən az 2 metrlik fiziki məsafəni qorumağınız zəruridir. Çimərlikdəki qapalı ərazilərdə (soyunub-geyinmə kabinləri, sanitar qovşaqlar və s. ərazilər) tibbi maskadan istifadə etmək məcburidir. Üzmək üçün nəzərdə tutulmuş ərazilərdən kənar açıq məkanlarda tibbi maskadan istifadə etmək də vacibdir.\nHəmkarımız Samir Feyruzov Pirşağıdakı çimərlikdə olub. Samir deyir ki, girişdə polis əməkdaşları dayanıblar. Vətəndaşlara yaxınlaşaraq, hər bir kəsə təmizliyə riayət etməyin və sosial məsafə saxlamağın vacibliyini qısa şəkildə izah edirlər. Eyni zamanda, çimərlikdə xüsusi geyimli monitorinq qrupları da fəaliyyət göstərir. Sahildə sosial məsafə saxlamaq üçün zolaqlar çəkilib. Çimərlikdə müştərilərə yeməklər təklif olunmur. Yəni, çimərliyə gələn vətəndaşlar özləri ilə yemək gətirməli olurlar.\n“Bütün "besedka"lar doludur. Çimərliyin nəzarətçiləri əlavə stollar daşıyıb sahildə quraşdırırlar. Pirşağı çimərliyinin nəzarətçilərindən olan Elşən adlı şəxs mənə deyir ki, adam çoxdur, biz isə az. Ailələr gəlir, məcburuq əlavə stollar quraşdıraq. Artıq yer yoxdur, stollar da qurtardı. Hələ axşamüstü daha çox adam gələcək. O qədər insan var ki, ayrı-ayrılıqda hər bir kəsə yaxınlaşıb “təmizliyə riayət edin” deyə bilmirik. İnsanlar da bizi başa düşməlidirlər”.\nHə, son iki gündə çimərliklərdə əməlli sıxlıq müşahidə olundu. Elnur İmanov dediyinə görə, əsas məqsədlərdən biri də odur ki, vətəndaşlar çimərliklərdə sıxlıqla qarşılaşmasın və yoluxma riskləri minimuma endirilsin: “İki gündür ki, çimərliklərdə sıxlıq müşahidə edilir, bu da haqlı narahatlığa səbəb olur. Vətəndaşlardan xahiş olunur ki, mövcud vəziyyətin gərginləşməsinə səbəb olacaq addımlar atmaqdan çəkinsin və gəlməzdən əvvəl portala daxil olaraq sıxlığın az olduğu çimərliklərə üz tutsunlar. İcra hakimiyyətinin əməkdaşları monitorinq apararaq çimərlikdə kvotanı artırmaq üçün mövcud şəraiti təhlil edirlər. Monitorinqin nəticələrinə uyğun rəqəmlər dəyişə bilər. Çimərliklərin kvotaya uyğun fəaliyyətini təmin etmək məqsədilə hər bir çimərliyin giriş və çıxışında “ASAN xidmət” könüllüləri fəaliyyət göstərir. Onlar çimərliklərə daxil olanların qeydiyyatını aparırlar. Nəticədə, çimərliklərə istirahətə gələnlərin və boş yerlərin sayı avtomatik olaraq portala yerləşdirilir. Könüllülər, həmçinin əhalinin məlumatlandırılmasını həyata keçirir, qaydalara əməl olunmasının zəruriliyini onların diqqətinə çatdırırlar. Çimərlikdə təhlükəsizliyə Daxili İşlər Nazirliyinin (DİN) əməkdaşları nəzarət edirlər. Onlar burada istirahətə gələnlərin sayının tənzimlənməsində də yaxından iştirak edirlər. Yəni, ASAN könüllüləri ilə DİN əməkdaşları koordinasiyalı şəkildə fəaliyyət göstərirlər. Əgər boşluq yoxdursa, yer dolubsa, onlar vətəndaşları digər çimərliklərə yönləndirirlər”.\nTəhlükəsizlikdən söhbət düşmüşkən, çimərliklərin fəaliyyətə başlayandın bir neçə nəfər boğulma təhlükəsi ilə üzləşib. Fövqəladə Hallar Nazirliyinin (FHN) Kiçikhəcmli Gəmilərə Nəzarət və Sularda Xilasetmə Dövlət Xidmətinin İctimaiyyətlə əlaqələr və təbliğat şöbəsinin rəisi Aqşin Əlilinin dediyinə görə, insanlar gərək nəzarət olunmayan ərazilərdən istifadə etməsinlər:\n“Çimərlik ərazisində xilasetmə texnika və vasitələri yoxdursa, üzmə sərhədlərini müəyyən edən nişanlar qoyulmayıbsa, bu ərazi nəzarət edilməyən ərazidir. Həmin ərazilərdə kompleks nəzarət tədbirləri görülmədiyindən belə ərazilərdən çimərlik kimi istifadə etmək təhlükəlidir. Çimərlikdə uşaqlar nəzarətsiz qalmamalı, xəbərdaredici nişan və lövhələrin göstərişlərinə, xilasedicilərin çağırış və tələblərinə sözsüz əməl edilməlidir”. Şöbə rəisi çimmək qadağan olunan yerləri də sadalayır.\nOnun dediyinə görə, Nardaran qəsəbəsi 12-ci dalan, “Yaxt klub”, Sabunçu rayonu Ləhiş bağlarında estakada, Xəzər rayonu Şüvəlan qəsəbəsi “Mil qaya” deyilən ərazi, “Şimal Qres”, Xəzər rayonu Mərdəkan qəsəbəsi “Marina beach” istirahət mərkəzinin yaxınlığı, Binəqədi rayonu Novxanı və Goradil qəsəbələri aralığında “San qaya” deyilən ərazi, Qaradağ rayonu “Mayak” deyilən ərazi, Sumqayıt şəhəri Novxanı qəsəbəsi “Ləman” çimərliyinin yaxınlığı kimi bir sıra çimərlik üçün xüsusi təhlükəli əraziləridir.\nDigər günlərdən fərqli olaraq, istirahət günlərində çimərliklərə axın daha çox olur. Bu isə infeksiyaya yoluxma riskini artırır.\nAzərbaycanın baş infeksionisti Cəlal İsayev mətbuata açıqlamasında bildirib ki, sıxlıq yoluxma riskinin artmasına səbəb olan faktorlardan biridir. Sitat: “Dənizin içində sıxlıq olmur. Sıxlıq əsasən sahildədir. İnsanlar saatlarla bir-birinə yaxın məsafədə sahildə oturur, söhbət edirlər, məsafəni qorumağa çox da meylli olmurlar. Amma koronavirusun sudan keçmək ehtimalı yoxdur. Dəniz suyuna düşən virus tələf olur. Buna görə də insanlar daha çox suda olmağa çalışsınlar, nəinki dənizin kənarında”"\nHə, bizdən asılı olan çox sadədir: Çimərliklərlə bağlı elan olunan qaydalara uyğun davranmaq. Vəssəlam! Son günlər koronavirusla bağlı statistika olduqca svindiricidir. Artıq gündəlik yoluxma ikirəqəmli ədədlə ölçülür. Gəlin, onu dənizdə batırmayaq!


Jirinovski İrevanı susdurdu – Video - Azadliq Xeber\nJirinovski İrevanı susdurdu – Video\nRusiya Liberal Demokrat Partyasının (LDPR) lideri Vladimir Jirinovski bu gün Dövlət Dumasındakı çıxışında ermənilərin soyqırım iddialarına qarşı çıxış edib.\nANS PRESS-in məlumatına görə, LDPR lideri ermənilərin ruslara qardaş xalq olmadığını söyləyib.\n“1991-ci ildə ən çox rusu məhz Ermənistandan qovublar. Bu gün bu, ən monomilli respublikadır. Hər yerdə ruslar və başqa xalqların təmsilçiləri var, Ermənistanda isə yoxdur. Buna görə də qardaş Ermənistan barədə yazmağa dəyməz”, – deyə Vladimir Jirinovski vurğulayıb.\nO, ermənilərə 1915-ci ildə baş vermiş hadisələrlə bağlı başsağlığı verməyi də düzgün saymayıb. “Başsağlığı konkret ölən şəxsə görə verilir. Burda isə 100 il qabaq olmuş hadisədən danışılır. Biz indi deyə bilmərik ki, o vaxt nə baş verib”, – deyə Jirinovski deyib.


Merkezi Bankın sedri: "İnfilyasiya birreqemli qalacaq" - Azadliq Xeber\nMerkezi Bankın sedri: “İnfilyasiya birreqemli qalacaq”\n17.02.2015 / 22:40 xeber –\nAzərbaycanda kəskin devalvasiyanın aparılması üçün heç bir səbəb yoxdur.\n“Təbii ki, kəskin devalvasiyanın aparılması ölkədəki iqtisadi agentlərin, sahibkarların, əmanətçilərin (banklara manatla əmanət yatıranlar) mənafelərinə zidd olardı. Başqa ölkələrdən fərqli olaraq, biz bu addımı atmadıq. Birmənalı olarq deyirəm ki, bu addım barədə heç düşünülmür. Bizim əsas məqsədimiz bundan ibarətdir ki, ölkədə iqtisadi artımı stimullaşdıraq, ölkə başçısının dediyi kimi, ixracatı stimullaşdırılması istiqamətində siyasət aparaq. Çevik məzənnə siyasəti də bunun tərkib hissəsidir”, – deyə E. Rüstəmov bildirib.\nE. Rüstəmov bildirib ki, çevik məzənnə siyasəti idxalı bahalaşdıra bilər. Lakin bu gün Azərbaycanın ərzaq məhsulları üzrə idxaldan asılılığı çox aşağıdır. “Məhz buna görə, biz Azərbaycana inflyasiya idxalını gözləmirik. Ərzaq məhsullarında bahalaşmanın iqtisadi əsası yoxdur”, – deyə baş bankir izah edib.\nBununla yanaşı, E. Rüstəmov qeyd edib ki, Azərbaycanda artıq iki aydır ki, dollarlaşma prosesi gedir və bu proses davam edəcək: “Burada qəribə heç bir şey görmürəm. Bu, psixoloji və xarici amillərlə, qonşu ölkələrdə gedən proseslərlə bağlı olan məsələdir. Məsələn, Qazaxıstanda dollarlaşma 70%-i üstələyib. Bunun əsas səbəbi kəskin devalvasiyadır və əhali tərəfindən öz milli valyutalarına olan marağın itirilməsidir”.\nÖtən il Azərbaycanda inflyasiyanın 1,4% səviyyəsində olduğunu xatırladan AMB rəhbəri deyib ki, cari ildə də ölkədə inflyasiya birrəqəmli olacaq: “Sərəncamımızda olan bütün vasitələrdən istifadə etməklə, buna nail olmağa çalışacağıq”.


xezer rayon buzovna qesebesi\nXəzər rayonu mərdəkan 5 otaq , Xəzər rayonu\nheyet evi merdekan baglarinin super yerinde elit qonsular olan erazide her bir seraiti olan metbex mebeli yataq otagi mebelleri movcud yeni muasir tipli super temirli ve hovuzu olan bag satilir. elektrik giris darvazasi\nxezer rayon buzovna qesebesi elanlari\nBakida xezer rayon buzovna qesebesi qiymeti elanlari , xezer rayon buzovna qesebesi elani 2021 ucuz qiymete xezer rayon buzovna qesebesi satisi sərfəli qiymətə xezer rayon buzovna qesebesi almaq. islenmis xezer rayon buzovna qesebesi aliram, işlənmiş xezer rayon buzovna qesebesi satılır. pulsuz xezer rayon buzovna qesebesi elani yerlesdir. Azerbaycanda ucuz qiymete xezer rayon buzovna qesebesi satilir. en ucuz qiymete xezer rayon buzovna qesebesi tapmaq ucun Unvan.Az sayti size komek edecek.\nev alqi satqisi ev elanlari kombi ustasi h2h elanlar kiraye evler islenmis mebel qizdirici gence bina evi resm kurslari kombi ustasi kondisioner ustasi kurslar kreditle satilan evler kombi ustasi tezbazar.az


Xalq artisti Gülxar Həsənovanın Fəxri xiyabanda xatirəsi yad olundu - Xəbərlər | Azərbaycan Respublikası Mədəniyyət Nazirliyi\nXalq artisti Gülxar Həsənovanın Fəxri xiyabanda xatirəsi yad olundu\nDekabrın 10-da görkəmli opera müğənnisi, Xalq artisti Gülxar Həsənovanın (1918-2005) anadan olmasının 100 ili tamam oldu.\nBu münasibətlə tanınmış mədəniyyət və incəsənət xadimləri, ictimaiyyət nümayəndələri, mərhumun yaxınları ikinci Fəxri xiyabana gələrək sənətkarın xatirəsini andılar. Gülxar Həsənovanın məzarı önünə əklil və gül dəstələri qoyuldu.\nAnım mərasimində əməkdar incəsənət xadimləri Sərdar Fərəcov, Hafiz Quliyev və başqaları çıxış edərək görkəmli sənətkarın mənalı ömür yolu və zəngin yaradıcılığından söhbət açdılar. Bildirildi ki, Prezident İlham Əliyevin bu il avqustun 15-də imzaladığı sərəncamla Gülxar Həsənovanın yubileyi münasibətilə silsilə tədbirlər keçirilir, xatirəsi ehtiramla olunur.\nQeyd olundu ki, Gülxar Həsənova Azərbaycan operasının şah əsərlərində təbiiliyi, dolğunluğu və özünəməxsusluğu ilə seçilən unudulmaz obrazlar yaradıb, uzun illər aparıcı partiyalardakı yaddaqalan çıxışları ilə ifaçılıq sənəti tariximizə yeni səhifələr yazıb. Ölməz sənətkar səhnə fəaliyyətinə Azərbaycan Dövlət Gənc Tamaşaçılar Teatrında başlayıb. Üzeyir Hacıbəylinin məsləhəti ilə 1942-ci ildə Azərbaycan Dövlət Opera və Balet Teatrına işə qəbul olub. Melodik səsə malik istedadlı aktrisanın sonrakı taleyi Opera və Balet Teatrının səhnəsi ilə bağlı olub. O, burada parlaq, koloritli obrazlar qalereyası yaradıb.\nVurğulandı ki, Gülxar Həsənovanın yaradıcılığının zirvəsi Müslüm Maqomayevin “Şah İsmayıl” operasında yaratdığı güclü, cəsarətli Ərəbzəngi və Üzeyir Hacıbəylinin “Leyli və Məcnun” operasında Leyli, Leylinin anası partiyalarıdır. Səhnə fəaliyyətini bitirən Gülxar Həsənova milli muğam operasında gənc xanəndələrə ifaçılıq sənətinin sirlərini öyrədib. Onun sənət fəaliyyəti dövlət tərəfindən hər zaman yüksək qiymətləndirilib.\nSonda ailəsi adından mərhumun bacısı oğlu Mail Əliyev çıxış edərək tədbirin iştirakçılarına təşəkkürünü bildirdi.\nCümə, 19.07.2019 17:06


Yol infrastrukturu layihəsinin memarlıq təklifi | Cobalt\nDigər məqalələrə bax\nYol infrastrukturu layihəsinin memarlıq təklifi\nPitstop Azərbaycanın yol infrastrukturu layihəsidir. Layihə çərçivəsində 53 Pitstop inşa edilməsi planlaşdırılır. Bu məkanlarda istirahət, qidalanma və turistik məlumatlandırma nəzərdə tutulub.\nBelə pavilionlar Azərbaycan Gürcüstan, Rusiya və İran avtomagistrallarında, eləcə də ölkənin şimalına doğru uzanan və turistik istiqamət olan Qəbələ yolu üzərində yerləşdiriləcək.\nBu cür layihə dövlət inkişaf infrastrukturu sahəsində bir ilkdir. Layihənin məqsədi şəhərlərarası hərəkət keyfiyyətinin artırılması, eyni zamanda qonşu ölkələrdən turistlərin cəlb edilməsidir.\nAvtomobil idman növlərində, pit stoplar avtonəqliyyat vasitələrini finiş xəttinə ən uğurlu şəkildə çatması üçün hərtərəfli təmin edir. Bu layihədə əsas vurğu səyyahdır və onun Azərbaycanda səyahət edərkən rahatlığıdır.\nHər Pitstop funksional dəyişən modullardan ibarət pavilyonların cismi şəklində qurulur. Pitstop modulları müxtəlif kombinasiyaların birləşməsi üçün nəzərdə tutulmuşdur – MID / MAX. Pavilyon və ya MAX versiyasının tam tərtibinə aşağıdakılar daxildir: məlumat mərkəzi, mağaza, kafe, mətbəx, istirahət sahəsi və WC. MID – satış nöqtəsi, sığınacaq və WC obyektlərinin birləşməsidir.\nMüxtəlif funksiyaların cəmini vurğulamaq üçün modulların hər biri özünəməxsus formasına və finişinə malikdir. Funksional modellərin müasir və sadə memarlıq forması müxtəlif üsullarla qarşılıqlı əlverişli birləşməyə imkan verir.\nYerli hökumətlərlə aparılan məsləhətləşmələr və yol yükünün diqqətlə təhlili, mövcud infrastruktur, ticarət obyektləri və turizm nöqtələrinin yerləşdiyi yerlər, Pitstop yerlərinin xəritəsi hazırlanmış və müvafiq yerlər üçün ən uyğun pavilyon növləri müəyyən edilmişdir. 25 km interval ilə düzülmüşdür.\nPitstopların müxtəlif yerlərini nəzərə alaraq, yüksək keyfiyyətli və dayanıqlı memarlıq prinsiplərinə riayət edərək qonşu mənzərə ilə sıx, qarşılıqlı şəkildə pavilyonların arxitekturası hazırlanmışdır. Layihənin prioritetləri – funksionallıq və istifadənin rahatlığı.\nPitstop layihələrinin hər biri eyni seriyanın bir hissəsi olaraq hazırlanmışdır, beləliklə magistral yolun dayanacağı üçün bilinən bir stil ilə təmin etmişdir. Magistral yolu boyunca səyahət zamanı məqsədini, gözləntisini, keyfiyyətini və funksiyasını aydın şəkildə göstərir.\nMemarlıq layihəsi Cobalt/Annvil tərəfindən Space Group memarlıq ofisi ilə birgə hazırlanmışdır, landşaft dizaynı AOUMM tərəfindən hazırlanıb.\nLayihənin icrasına başlanılıb və layihənin 2020-ci ilin əvvəlinə başa çatdırılması planlaşdırılır.\nGəlin yeni layihəyə birlikdə başlayaq!\nPort Baku Towers Biznes Mərkəzi, 23cü mərtəbə,\nNeftçilər prospekti 153, Bakı AZ1010, Azərbaycan\nTel. +994 12 5990068; +994 51 2508885 | office@cobalt.az\n© Cobalt Ltd


Anar Niftəliyev: "Ekspertlər qatil həkimlərdən rüşvət alıb"\nBu sözləri APA-ya açıqlamasında ötən ilin sentyabrında cərrahiyə əməliyyatı zamanı vəfat edən tənqidçi Elnarə Tofiqqızının həyat yoldaşı, jurnalist Anar Niftəliyev deyib.\nA.Niftəliyev bildirib ki, iddiasını sübut etmək üçün kifayət qədər əsası var: "Məndə bu barədə məlumat hələ Nəsimi Rayon Prokurorluğunda cinayət işi açıldıqdan sonra vardı. Bildirilmişdi ki, cinayət işini aparan müstəntiq göz yumur və Məhkəmə Tibbi Ekspertiza və Patoloji Anatomiya Birliyinin ekspert qrupu elə bir rəy verir ki, məsuliyyət yalnız anestezioloqun üzərində qalır. Buna görə də mən cənab prezidentə, baş prokurora və səhiyyə nazirinə müraciət etdim. Cinayət işinin istintaqı baş prokurorun nəzarətinə keçdikdən sonra ekspertizaya təkrar suallar göndərildi. Ancaq bu dəfə də Məhkəmə Tibbi Ekspertiza və Patoloji Anatomiya Birliyinin ekspert qrupu həkimlərin ayrı-ayrılıqda məsuliyyətinin nədə olması ilə bağlı sualı cavablandırmaqdan yayındı. Buna görə də Birliyin rəisi Şakir Musayevlə görüşdüm və bu problemi qaldırdım. Şakir müəllim məni əmin etdi ki, prezidentin nəzarətində olan bir işdən kimsə rüşvət almaz, yalnız prokurorluq sualını aydın qoymadığı üçün cavablar da mücərrəd alınıb. Daha sonra, yanvarın 22-də baş prokurorun birinci müavini Rüstəm Usubovla görüşümdə bu məsələdən narahatlığımı bildirdim. R.Usubov bu cinayət işi ilə bağlı öz yanında müzakirələr aparıldığını və Məhkəmə Tibbi Ekspertiza və Patoloji Anatomiya Birliyi ekspertlərinin cavablandırması üçün 5-ci dəfə işin onlara göndərildiyini, 12 sualdan ibarət konkret cavab tələb edən sorğu verildiyini nəzərimə çatdırdı. Aradan az qala iki aya yaxın vaxt keçib. Məhkəmə Tibbi Ekspertiza və Patoloji Anatomiya Birliyinin ekspertlərinin cavabı hazırdır, amma yenə də həkimlərin ayrı-ayrılıqda məsuliyyəti ilə bağlı prokurorluğun ünvanladığı suala konkret cavab verilməyib".\nMəhkəmə Tibbi Ekspertiza və Patoloji Anatomiya Birliyinin direktor müavini Ziya Məmmədov APA-ya bildirib ki, bu məsələ ilə bağlı A.Niftəliyevin iddiası ilə tanış olduqdan sonra açıqlama verəcək.\n2014.03.10 / 15:10


Venesiya Film Festivalının qalibləri elan edildi\n10:10 - 13 Sentyabr\nABŞ-da işləyən Xloi Çjaonun “Köçərilərin torpağı” (“Nomadland”) filmi 77-ci Venesiya Film Festivalının əsas mükafatı – “Müqəddəs Markın qızıl şiri”ni alıb. “TASS”-ın məlumatına görə, bu barədə aktrisa Keyt Blanşettin başçılıq etdiyi beynəlxalq münsif heyəti bildirib. Qaliblərin elan edilməsi mərasimi festivalın saytında yayımlanıb.\nBundan başqa, yapon Kiesi Kurasavanın “Cəsusun həyat yoldaşı” (“Wife of a Spy”) filmi ən yaxşı rejissor işinə görə “Müqəddəs Markın gümüş şiri”nə layiq görülüb. Münsif heyətinin qran-prisini (ikinci “Müqəddəs Markın gümüş şiri”) “Yeni qayda-qanun” (“New Order”) filminə görə meksikalı Mişel Franko alıb.\nRusiyalı Andrey Konçalovskinin “Əziz yoldaşlar!” filmi münsif heyətinin xüsusi mükafatını alıb. İtalyan Pyerfrançesko Favino Klaudio Noçenin “Bizim ata” (“Padrenostro”) filmində roluna görə ən yaxşı aktyor kimi Volpi Kubokuna layiq görülüb.\nVolpi Kubokunu ən yaxşı qadın roluna görə isə britaniyalı aktrisa Vanessa Kirbi alıb. O, əsas müsabiqədə iştirak edən iki filmdə oynayıb – Mona Fastvoldun “Gələcək dünya” (“The World to come”) və Kornela Mundrutsonun “Qadının fraqmentləri” (“Pieces of a Woman”).\nƏn yaxşı senariya görə Hindistan istehsalı olan “Şagird” (“The Disciple”) filmi mükafatlandırılıb. Gənc aktyorlar və aktrisaların təltif edildiyi Marçello Mastroyanni adına mükafata İranın “Günəşli uşaqlar” (“Khorshid”) adlı lentində rol alan gənc ifaçılar layiq görülüb.\nƏn yaxşı debüt filmi portuqaliyalı əsilli rejissor Ana Roçi de Souzun mühacirlər haqqında çəkdiyi “Dinlə” (“Listen”) işi olub. Qeyd edək ki, əsas müsabiqəyə daxil olan 18 film arasında azərbaycanlı rejissor Hilal Baydarovun “In Between Dying” (“Səpələnmiş ölümlər arasında”) filmi də olub.


Kulpinin binası - Vikipediya\nrus. Дом Кульпина\nKulpinin binası — Rostov vilayəti Taqanroq şəhəri ərazisində iki mərtəbəli bina. Bina regional əhəmiyyətli mədəni irs obyekti siyahısına daxildir. Bunun haqqında № 124 qərar 31 dekabr 2002-ci ildə qəbul olunmuşdur. Bina Dmitri Feodoroviç Kulpinə mənsub olmuşdur.\nAdres: Taqanroq ş, Petrovskaya küçəsi, 30.\nBina 1870-ci ildə inşa edilmişdir. Taqanroq şəhəri Nekrasov xiyabanının kəsişməsində, Petrovskata küçəsi ev 30 ünvanında yerləşir. Ən əvvəllərdən binada zabit Pavl Buyanovskinin ailəsi yaşayırdı. ХIХ əsrin 80-ci illərindən 1918-ci ilə qədər binada onların yaxın qohumu olan Anton yaşayırdı.\nBinanın ilk sahibi türk xidmətçisi olan İvan Kontemirov olmuşdur. O, binanı XIX əsrin 70-ci illərində tacir Dmitri Fediroviç Kulpinə satmişdir. Dmitri Fediroviç Kulpin inanclı birisi idi. O, Nikolayevsk uşaq sığınacağındakı kilsədə işləyirdi. Binanın alınmasın xərclənın pulu o xlrda ticarətlə məmğul olması sayəsində əldə etmişdi.\nXX əsrin əvvəllərində binaya sahiblik Kulpinin varislərinə keçmişdir. 1925-ci ilə qədər binanın sahibi Boris Fedoroviç Kulpin olmuşdur. Bjndan sonra isə bina milliləşdirilmişdir.\n1910-ci illərdə otaqların bir necəsində A. P. Semenyute yaşamışdır. Semenyute 1912-ci ilin sentyabrında vəfay etmişdir. Bir zamanlar bu binada madam N. Fivetin emalatxanası yerləşirdi. O, burada tikiş işləri ilə məşğul olurdu. Hətta istəyənlərə sənətin sirlərini öyrədirdi.\n1928-ci ildə binada mebel emalatxanası işləyirdi. Sinradan burada sosial tərbiyə instutu yerləşmişdi.\nDüzbucaqlı pəncərələrə malikdir. Kənarlarını qırmızı kərpicdən olan karnizlər bəzəyir. Birinci mərtəbənin pəncərə kənarları isə qəsr daşları ilə bəzədilmişdir. Binanın kəbarında qüllə vardır.\nSovet hakimiyyəti illərində bina milliləşdirilmişdir. Hazırda binadan yaşayış binası kimi istifadə edilir. Bina regional əhəmiyyətli mədəni irs obyekti siyahısına daxildir.\nУлица Петровская Таганрог\n↑ Таганрог ул. Петровская, 30\nMənbə — "https://az.wikipedia.org/w/index.php?title=Kulpinin_binası&oldid=3855431"\nBu səhifə sonuncu dəfə 1 mart 2017 tarixində saat 18:43-də redaktə edilib.


Bakıda cənazəni 3 gündür dəfn etməyə qoymurlar - SƏBƏBİ ŞOKA SALACAQ! » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nBakıda cənazəni 3 gündür dəfn etməyə qoymurlar - SƏBƏBİ ŞOKA SALACAQ!\nBu günlərdə Bakıda tükürpədici və rüsvayçı olay yaşanıb. Üç gün əvvəl dünyasını dəyişmiş şəxsin dəfn olunmasına icazə verilmir. Buna səbəb qəbiristanlıq rəhbərliyinin ölü sahibindən rüşvət istəməsidir.\nNəticədə yuyulmuş və kəfənlənmiş cənazə üç gündür ki, ortalıqda qalıb. Belə ki, dekabrın 20-də Yasamal rayon sakini, 60 yaşlı Umxanım Məmməd qızı Babayev onkoloji xəstəlikdən dünyasını dəyişib. Həyatını itirən şəxs II Alatava 86 ünvanında qeydiyyatındadır. Lakin o, kirayə qaldığı Yasamal rayonu Mirzə Cavad Məmmədzadə (II Yasamal) 253 ünvanda dünyasını dəyişib. Mərhumu dekabrın 21-də Yasamal rayon qəbiristanlığında öz həyat yoldaşının yanında dəfn etmək istəyiblər. Hətta dəfn üçün Yasamal rayon qəbiristanlığı tərəfindən qəbir qazılıb və hörülüb. Amma cənazənin dəfn edilməsinə qəbiristanlıq rəhbərliyi tərəfindən imkan verilməyib.\n21 yaşlı oğlu Yusif Babayevin verdiyi məlumata görə, ona anasını torpağa tapşırmağa icazə verilməyib. Qəbiristanlığın rəhbərliyindən bildirilib ki, qəbrin qazılması və hörülməsi müqabilində mərhumun yaxınları 230 manat pul ödəməlidir.\nUmxanım Babayevanın oğlu bu qədər pulun olmadığını bildirdikdə ondan anasının cənazəsini geri qaytarmaq tələb olunub. Halbuki oğlu əvvəlcədən qəbirstanlıqda onların ailəsinə məxsus sahənin olduğunu nəzərə çatdırıb. Şikayətçid eyir ki, dəfn üçün yeni torpaq sahəsi almadıqlarına görə bu qədər yüksək məbləğin ödənilməsinə də ehtiyac yoxdur. Buna baxmayaraq Yasamal qəbiristanlığının məsul şəxsləri ölü sahibinə heç bir güzəştə getməyib. Ona bildirilib ki, anasının cənazəsini aparıb morqa qoysun və vəsaiti ödəmək imkanı olanda gətirib dəfn edə bilər. Çarəsiz qalan Yusif Babayev Umxanım Babayevanın yuyulub kəfənlənmiş cənazəsini "Təzə Pir” Məscidinin morquna yerləşdirmək məcburiyyətində qalıb.\nUmxanım Babayevanın vəfat etdiyi və cənazəsinin götürüldüyü ünvandan aldığımız məlumata görə, hazırda onun nəşi kəfənlənmiş vəziyyətdə morqda saxlanılır. "Təzə Pir” Məscidinin rəhbərliyi də meyitin saxlandığı hər gün üçün 20 manat ödəniş istəyir. Anasını itirmiş Yusif Babayev kimsəsiz vəziyyətdə və maddi imkanı həddindən artıq aşağı olduğundan gündəlik 20 manatı da morqa ödəməkdə çətinlik çəkir. Çox təssüf ki, məscidin ərazisində yerləşən Qafqaz Müsəlmanları İdarəsi də ağılasığmaz və biabırçı olaya göz yumub. Bu gün isə Yusif Babayev Yasamal rayon qəbiristanlığı rəhbərliyinə anasının dəfn olunması üçün vəsaitin 160 manatını ödəyib: "Qəbiristanlığın girişində qəbir daşları düzəldilən sexin müdiri Məhərrəm Əliyev yerdə qalan 90 manatı gətirməyincə, ölünün basdırılmayacağını bildirib”.\nBakı Şəhər Mənzil Kommunal Təsərrüfatı Departamentinin Əhaliyə Vətəndaşlıq Xidməti Trestinin baş mühəndisi Sabir Həsənov açıqlamasında deyib ki, dəfn üçün bu qədər pul istənilməsi düzgün deyil və bu mümkünsüzdür: "Bu söhbətlər yalandır, ola bilməz. Elə şey olmaz axı... Vətəndaş mənə zəng etsin, tapşırım. Məzar qazılması üçün tikinti materiallarını ya alıb gətirsin biz hörək, ya da pulunu versin. Bir də 63 manat rüsum keçirməlidir. Başqa heç bir şey lazım deyil. Qəbirstanlıqda əgər yeri varsa, rüsum pulunu və yenə də tikinti xərcini ödəməlidir”. Sabir Həsənovun sözlərinə görə Yasamal rayon qəbiristanlığı 230 manat məbləğində pul istəyə bilməz: "Yalan söhbətdir. Çünki rüsum və tikinti xərci birlikdə təxminən 150 manat pul tutur. O tikinti materialları alınmalı və qəbirin yanına daşınmalıdır. Qəbir elə yerdədir ki, daşınması üçün heç 50 manat pul tutmaz. O işə biz qarışmırıq. Sadəcə vətəndaşa deyirik ki, 63 manat rüsumla, materialları gətir, biz dəfn edək. Tikinti üçün isə 50 daş, bir kisə sement və qum alınmalı və daşınmalıdır. Yəni qeyd etdiyiniz o məbləq bizim məbləğin içərisində yoxdur”. (qadınlar.biz)


Akademik Rafael Hüseynovun “Məkansız və zamansız” kitabı işıq üzü görüb\nAMEA Nizami Gəncəvi adına Milli Azərbaycan Ədəbiyyatı Muzeyinin direktoru, akademik Rafael Hüseynovun mütəfəkkir şairin anadan olmasının 650 illiyinə həsr edilmiş “Məkansız və zamansız” adlı kitabı işıq üzü görüb.\nKitabda dahi söz ustadının mübarizəli həyat yolunun ayrı-ayrı məqamlarını orta əsr məxəzləri əsasında təsvir edən Rafael Hüseynov Nəsiminin 3 dildə yaratdığı zəngin ədəbi irsdən bəhs edir.\nNəşrdə İmadəddin Nəsiminin araşdırılmasında və xalqa təqdimində əməkləri olan klassik təzkirəçilərdən tutmuş, Salman Mümtaz, İsmayıl Hikmət kimi araşdırıcılaradək, eləcə də onlardan sonrakı nəsillərin mətnşünas və alimlərinin əsərləri yüksək dəyərləndirilir. Kitabın məziyyətlərindən biri də ondan ibarətdir ki, Nəsimi haqqındakı esse Azərbaycan dilindən başqa, ingilis, rus və türk dillərində də verilir. Bu isə öz növbəsində, əcnəbi oxucuların Nəsiminin ömür yolu, söz və sənət dünyasını daha yaxından görüb-tanımasına meydan açır.\nKitabda, həmçinin Azərbaycanın görkəmli rəssamları Sadıq Şərifzadənin, Mikayıl Abdullayevin, Oqtay Sadıqzadəninz, Maral Rəhmanzadənin və başqalarının İmadəddin Nəsiminin həyat yoluna aid tabloları və ayrı-ayrı qəzəllərinə çəkdikləri illüstrasiyalar da yer alıb. Eyni zamanda, nəşrdə son yarım əsr içərisində Nəsimiyə həsr edilmiş müxtəlif dekorativ-tətbiqi sənət nümunlərindən fraqmentlər də əksini tapıb.


Yaşlılar iddialıdır - Enfant.com - Uşağınız 1-3 il - 2022\nPediatr nə deyir\nÜmumiyyətlə, valideynlər ağsaqqaldan çox şey gözləyirlər: ümid edirlər ki, o parlaq olacaq, onları qürurlandıracaq. Bu körpənin gözlərində xüsusi bir status var, çünki onları valideynlərə çevirən, bu böyük hadisəni yaşamağa məcbur edən məhz budur! Onu aşağıdakılardan üstün tutmurlar, amma hər halda onu daha güclü şəkildə sərmayə qoyun.\nUşağın əsas məqsədi valideynləri tərəfindən sevilməkdir, onların arzularına əməl etməkdən başqa çarəsi yoxdur ... və buna görə uğur qazanmaq. Tədqiqatlar göstərir ki, cərrahlar, kosmonavtlar, siyasətçilər və sair arasında çox sayda yaşlılar var.\nBüzüşdürən nə deyir?\nDoğrudur, ağsaqqal çox vaxt ideal uşaq kimi xəyal olunur. Ancaq şüursuz valideynləri, onların əmrlərini bəzən çox paradoksal hala salmaq mümkün deyil!\nBəziləri böyüklərindən məktəbdə müvəffəq olmalarını xahiş edirlər, buna kömək etmək üçün heç bir iş görmürlər ... bəzən əksinə. Şüursuz bir şəkildə, bir az çox müvəffəq olduqları təqdirdə, onları aşdığını və ya onlardan üz döndərdiyini etiraf etməkdə çətinlik çəkirlər. Bir ağsaqqalı bütün şöhrətə qarşı aşılaya biləcək bir ambivalent mövqe!\nBəzən də, ata və ya ana tərəfindən super sərmayə qoyulmuş ikinci və ya üçüncü uşaqdır, çünki o özü bu bacı bacılarda tutmuşdur.\nCopyright 2022 \_ Yaşlılar iddialıdırlar...


Bakıda atasını öldürməyə cəhd etməkdə təqsirləndirilən Aliyə Həbibovanın barəsində olan apellyasiya şikayətinə baxılıb.\nOxu.Az xəbər verir ki, Bakı Apellyasiya Məhkəməsinin hakimi Kamran Əkbərovun sədrliyi ilə keçirilən prosesdə qərar elan olunub.\nBirinci instansiya məhkəməsinin çıxardığı qərar ləğv edilib, təqdimat təmin olunub.\nXatırladaq ki, A.Həbibova Sabunçu Rayon Məhkəməsinə müraciət edərək, cinayət məsuliyyətindən azad olunub, ümumi tipli psixiatriya stasionarında məcburi müalicəyə keçirilməsinə dair təqdimatın təmin edilməsini istəyib.\nMəhkəmə onun vəsatətini təmin etməyib. Qərardan narazı qalan qadın apellyasiya şikayəti verib.\nİttiham aktına əsasən, cinayət hadisəsi 2017-ci il noyabrın 4-də Binəqədi rayonu, 8-ci mikrorayon, Cəfər Xəndan küçəsində baş verib. Həmin ünvanda ailə münaqişəsi zamanı A.Həbibova atası - 1956-cı il təvəllüdlü Cəmşid Salxakinin başından balta ilə vurub. C.Salxakin kəsilmiş-çapılmış xəsarətlərlə xəstəxanaya çatdırılıb. Ona vaxtında tibbi yardım göstərildiyi üçün həyatını xilas etmək mümkün olub. Daha sonra A.Həbibova Binəqədi Rayon Polis İdarəsinin əməkdaşları tərəfindən saxlanılıb.\nСообщение 7 дней тому назад 130 Просмотры обновленный 7 дней тому назад\nİstintaq orqanı tərəfindən onun barəsində Cinayət Məcəlləsinin 29,120.1-ci (qəsdən adam öldürməyə cəhd) maddəsi ilə ittiham elan edilib. Məhkəmənin qərarı ilə A.Həbibova barəsində polis nəzarəti qətimkan tədbiri seçilib. Bakı Ağır Cinayətlər Məhkəməsinin hökmünə əsasən, anlaqsız vəziyyətdə cinayət törətmiş şəxs barəsində tibbi xarakterli məcburi tədbirlər tətbiq edilib. A.Həbibova 1 saylı Respublika Psixiatriya Xəstəxanasına göndərilib.\nAze Baku Baki Xeber Xeberler\nDəmiryolçular parkı bərbad vəziyyətdədir\nHələbdə məscid minaatanlardan atəşə tutulub\nBakıda bir gündə 38 oğurluq faktı\nSəhv nişan alaraq ətrafdakıları qana boyadı\nİlham Əliyev “Dübəndi” yarımstansiyasının açılışında\n2, Feb 2020 07:37 AM\nQadına “tələ qurdu”\n2, Feb 2020 07:25 AM\nRusiyada ərinin qətlini hazırlayan deputat tutuldu


aprel 6th, 2010\nReportyorların Azadlıq və Təhlükəsizlik İnstitutu (RATİ) jurnalist Elmin Bədəlovun “ali məktəbdən qovulmasının qanunsuz hesab edilməsi” ilə bağlı Azərbaycan Dövlət Neft Akademiyasına və rektor Siyavuş Qarayevə qarşı Nəsimi rayon məhkəməsində qaldırdığı iddianın təmin edilməməsindən təəssüflənir və bu qərarı ədalətsiz hesab edir.\nBelə ki, “Poliqon” İnformasiya Agentliyinin redaktoru E.Bədəlov 12 noyabr 2009-cu il tarixdə təhsil aldığı ADNA-dakı rüşvət halları və maliyyə fırıldaqları ilə bağlı pia.az saytında “Azərbaycan Dövlət Neft Akademiyasından reportaj” adlı məqalə yazdıqdan sonra ali məktəbdə təzyiqlərlə üzləşdiyini bildirib. 19 yanvar 2010-cu ildə ADNA-dan xaric olunan Elmin Bədəlov imtahanlardan qərəzlə kəsildiyini iddia edərək, “ali məktəbdən qovulmasının qanunsuz hesab edilməsi” ilə bağlı məhkəməyə müraciət edib. Dünən (05 aprel) Nəsimi rayon məhkəməsi iddianın təmin edilməməsi barədə qərar çıxarıb.\nRATİ bir daha xatırladır ki, tələbə-jurnalist Elmin Bədəlovun yazılarına görə təzyiqə məruz qalması Azərbaycan Respublikası Konstitusiyasının 47-ci maddəsinə (Hər kəsin fikir və söz azadlığı vardır) və İnsan hüquqlarının və əsas azadlıqların müdafiəsi haqqında Avropa Konvensiyasının 10-cu maddəsinə (İfadə etmək azadlığı) ilə ziddiyyət təşkil edir.\nRATİ Elmin Bədəlovun fikirlərini azad ifadə etdiyinə görə təzyiqə məruz qaldığını hesab edir və yuxarı məhkəmə instansiyalarını bu qərarı ləğv etməyə çağırır.


Bayram günü 13 nəfər pirotexniki vasitələrdən xəsarət alıb – 1Arada.az\nPosted on 01/01/2020 01/01/2020 Author 1Arada\tRəy (0)\n31 dekabr-1 yanvar tarixlərində 13 nəfər pirotexniki vasitələrdən xəsarət alaraq Təcili Tibbi Yardıma müraciət edib.\nBu barədə 1Arada.az Səhiyyə Nazirliyinə istinadən xəbər verir.\nBildirilir ki, onlardan 8-i xəstəxanalara yerləşdirilib. Xəsarət alan 4 nəfərə yerində yardım göstərilib, daha 1 nəfərə isə məsləhət verilib.\nTagged 13, nəfər, pirotexniki, vasitə, xəsarət\nBakıdan rayonlara və əks istiqamətdə necə gəlmək olar? — DYP-dən AÇIQLAMA\nÖlkəmizdə karantin rejiminin yumşaldılması ilə əlaqədar rayonlararası gediş-gəliş bərpa edilib. 1Arada.az ATV-yə istinadla xəbər verir ki, buna baxmayaraq Bakı, Sumqayıt, Abşeron, Lənkəran və Gəncə şəhər və rayonları ilə bağlı məhdudiyyətlər qalmaqdadır. İndi çoxlarını düşündürən məsələ rayonlararası gediş-gəlişin necə tənzimlənməsi və şəhərdən bölgələrə, eyni zamanda əks istiqamətdə gediş-gəlişin mümkün olub-olmaması məsələsidir. Bu suallara cavab öyrənmişik. Kamran […]\nYanvarın 2-nə olan hava proqnozu


Məmmədyarov Çavuşoğlu ilə görüşüb - xezernews.az\nSabah 17 dərəcə şaxta olacaq\nErmənistanın daha bir hərbçisi öldü\nPolis cibgiri metroda YAXALADI\n472 il azadlıqdan məhrum edildi\nEyfel qülləsinin işıqları söndürüldü\nMəmmədyarov Çavuşoğlu ilə görüşüb\nXarici işlər naziri Elmar Məmmədyarov Azərbaycan, Türkiyə və Türkmənistan xarici işlər nazirlərinin Dördüncü Üçtərəfli Görüşündə iştirak etmək məqsədilə Azərbaycanda səfərdə olan Türkiyə Respublikasının xarici işlər naziri Mevlüt Çavuşoğlu ilə görüşüb.\nXəzərNews.az-a daxil olan məlumata görə, görüşdə iki qardaş dövlət arasında əməkdaşlığın bütün sahələrində yüksək səviyyəli inkişafdan və siyasi dialoqdan məmnunluq ifadə olunub. Azərbaycan-Türkiyə əməkdaşlığının regiondakı vəziyyətə sabitləşdirici təsirə malik həlledici bir faktor olduğu qeyd edilərək, bu baxımdan Yüksək Səviyyəli Strateji Əməkdaşlıq Şurasının, o cümlədən, onun son iclasının nəticələrinin yüksək qiymətləndirildiyi bildirildi. Həmçinin Azərbaycan taborunun Türkiyə Silahlı Qüvvələri ilə birlikdə Əfqanıstanda Sülhyaratma missiyasında uğurla fəaliyyət göstərdiyi qeyd olunub.\nErmənistan-Azərbaycan münaqişəsinin həlli üzrə danışıqlar prosesi barəsində geniş müzakirələr aparıldı və Ermənistanın Azərbaycana qarşı təcavüz və işğalının davam etməsinin regional sülh və təhlükəsizlik üçün ciddi təhdid olduğu vurğulanıb.\nAqil Ələsgər Beynəlxalq Təhlükəsizlik Simpoziumunda çıxış etdi\nBakı Nəqliyyat Agentliyi daşıyıcılara xəbərdarlıq etdi\nKönüllünün “boşboğazlığı” ordunun hücum planını pozdu\nİlham Əliyev Brüsseldə mühüm mesajlar verdi\nAzərbaycanda üzən məzənnə MÜƏMMASI\nCəbhəboyu zonada erməni TƏXRİBATI\nPrezident avtoşluq etdi - VİDEO\nABŞ-ın Suriyada nə qədər hərbçisi var?\nRusiyada avtomobil qəzası - Ölənlər var\nAzərbaycanda məmurların sosial müdafiəsi gücləndirilir\nKarlovun qətli ilə bağlı 1 nəfər həbs edildi


“Aşqabad görüşü Azərbaycanın növbəti iqtisadi diplomatik qələbəsidir”-\n3 Dekabr 2021 11:25\nCavid Osmanov: “Qaz tədarükü üzrə imzalanan saziş 3 ölkə arasında mövcud münasibətləri, əməkdaşlıq formatlarını daha da genişləndirəcək”\nMillət vəkili Cavid Osmanov Prezident İlham Əliyevin Aşqabad səfəri ilə bağlı AzNews.az analitik-informasiya portalına danışıb.\nO bildirir ki, Azərbaycan Respublikasının Prezidenti cənab İlham Əliyevin iştirak etdiyi Soçi və Aşqabad görüşlərində Azərbaycan növbəti dəfə diplomatik uğur qazanıb: “26 noyabr Soçidə keçirilən görüşdən sonra noyabrın 28-də Türkmənistanın paytaxtı Aşqabadda keçirilmiş İqtisadi Əməkdaşlıq Təşkilatının Zirvə Görüşü Azərbaycanın növbəti diplomatik qələbəsi kimi qiymətləndirilməlidir.\nƏvvəlcə onu qeyd etmək lazımdır ki, İƏT-in Zirvə Görüşündə üzv ölkələr Azərbaycan Prezidentini ötən ilin sentyabrında başlayan və 44 gün davam edən vətən müharibəsində ölkəmizin qələbə qazanması münasibətilə təbrik etdilər.\nZirvə Görüşündə qəbul edilmiş Aşqabad sənədində Azərbaycanın maraqlarına uyğun bir sıra müddəalar öz əksini tapıb. Bu Azərbaycanın dünyada və beynəlxalq təşkilatlar içərisində durmadan artan fəaliyyəti və nüfuzundan irəli gəlir. Qeyd etmək olar ki, bu eyni zamanda Azərbaycana olan inam və etibarın təzahürüdür.\nBundan başqa üzv ölkələrə Azərbaycanın 44 günlük Vətən müharibəsindən dərhal sonra cənab Prezidentin rəhbərliyi ilə işğaldan azad olunmuş ərazilərdə böyük yenidənqurma və bərpa işlərinə başlanıldığı bildirildi.\nİƏT-ə üzv ölkələrə Azərbaycanın azad edilmiş ərazilərinin bərpası və yenidənqurma layihələrinə investisiya qoymağa çağırış edilib”.\nMillət vəkili ölkə başçısının çıxışında yer alan “Zəngəzur dəhlizi reallığa çevrilir” fikirinə də münasibət bildirib: “Cənab Prezidentin də bildirdiyi kimi Zəngəzur dəhlizi artıq reallığa çevrilir. Zəngəzur dəhlizinin İƏT-ə üzv ölkələr tərəfindən dəstəklənməsi və Zəngəzur dəhlizi üzərindən üzv ölkələrin də əməkdaşlıq etməsi ilə bağlı müddəalar öz əksini tapıb. Zəngəzur dəhlizi yeni iqtisadi imkanların yaranmasına, Cənubi Qafqazda sabitliyin və təhlükəsizliyin təmin olunmasına gətirib çıxaracaq. Bu İqtisadi Əməkdaşlıq Təşkilatına üzv ölkələr üçün də böyük əhəmiyyət kəsb edir”.\nC. Osmanov səfər çərçivəsində Azərbaycan İran və Türkmənistan arasında qarşılıqlı qaz tədarükü üzrə imzalanan sazişin , 3 ölkə arasında mövcud münasibətləri, əməkdaşlıq formatlarını daha da genişləndirəcəyini qeyd edir: “Üçtərəfli müqaviləyə görə il ərzində Türkmənistandan Azərbaycana İran üzərindən 1,5-2 milyard kubmetr qaz nəql olunacaq. Burada Azərbaycan təkcə öz təbii qazını ixrac etməyəcək. Eyni zamanda qonşu dövlətlər də Azərbaycan enerji kəmərlərindən istifadə etmiş olacaq ki, burada Azərbaycan əlverişli və etibarlı logistika ölkəsi kimi iştirak edəcək. Bu baxımdan , Aşqabad görüşünün Azəbaycanın növbəti iqtisadi-diplomatik qələbəsi olduğunu demək olar”.


Qoç - günün ilk yarısında məntiqli davransanız, sizə kimsə mane ola bilməz. Heç bir real səbəb olmadan problemlər yaratmayın. Bədxahların öhdəsindən gəlmək, onların planlarına mane olmaq çətin deyil. Şayiə yayanlara inanmayın.\nBuğa - peşəkar fəaliyyət prosesindəki qəfil dəyişikliklər yenilikləri ehtiva edir. Əlavə öhdəliklər götürməli, müxtəlif işlər görməlisiniz. Adi günlərdən fərqli olaraq daha gərgin intellektual fəaliyyət tələb olunur. Aktiv mövqeyiniz bu gün bir sıra problemləri həll etməyə imkan verəcək.\nƏkizlər - nigaran və təlaşlı olmayın. İndiyədək əsla fikir vermədiyiniz xırdalıqlar səbr kasanızı daşdıra bilər. Təbdən çıxmayın. Yaxın ətrafınızdakı insanlarla ünsiyyət sizdə qıcıq yarada bilər. Qarşılıqlı anlaşmaya nail olmaq asan deyil.\nXərçəng - qarışıq, hadisələrin laübəli olduğu zamandır. Yaşam enerjinizin səviyyəsi artacaq. Amma bununla belə, həmin enerjini qəribə, ekstravaqant şəkildə reallaşdırmayın.\nŞir - peşəkar fəaliyyət müstəvisindəki uğurlar çalışdığınız kollektivdə həmkarlarınız və ya şəriklərinizlə münasibətlərin durumundan asılıdır. Yalınz öz karyeranız, əlavə gəlir mənbələri barədə düşünməyin.\nQız - məqsədləriniz bitkin formada olmalıdır. Hədəfə çatmağın yollarını müəyyənləşdirin. Maraqlı ideyalar olacaq. Problemlərin həllində yeni yanaşma nümayiş etdirin.\nTərəzi - maliyyə işlərində uğurlara nail olmaq istəyirsinizsə, əməkdaşlıq qaçılmazdır. İrəliləyişinizdə maraqlı olan şəxslərdən yaxşı məlumatlar ala bilərsiniz. Gəlirləri artırmaq üçün yardım və dəstəyə ehtiyacınız var. İşlərin gedişatı əhvalınızdan asılıdır.\nƏqrəb - fürsətdən tam yararlanmağa cəhd göstərin. Yaradıcılıq enerjisi və orijinal həllər indiyədək təxirə salınan işlərə təkan verəcək. Humanitar fəaliyyətlə məşğulsunuzsa, təxəyyülü işə salın. Şəraiti dəyərəndirin. Situasiya xeyrinizədir. Qəfil hədiyyə və ya əlavə gəlir mənbəyinin aşkarlanması istisna deyil.\nOxatan - yalnız öz mənfəətinizi düşünməyin. Köməyə ehtiyacı olana yardım edin. Yaxınlarınıza fayda verin. Etibarlı tərəfdaş və ya şərik tapa bilərsiniz. Ağır işə başlayıbsınızsa, birgə fəaliyyətə üstünlük verin.\nOğlaq - uzun müddətdən bəri planlaşdırdığınız işə başlamaq üçün yaxşı zamandır. İşlərinizdə yalnız öz xeyrinizi düşünməyin. Yaxın ətrafınızdakı insanların ehtiyaclarını da nəzərə alın. Gərəkli insanlarla münasibətləri korlamaq istəmirsinizsə, onların mövqelərini də anlamağa çalışın.\nDolça - harada olmağınıza rəğmən özünüzü rahat hiss edin. Qətiyyətli və əzmkar olun. Yaxın ətrafınızdakı insanlarla münasibətlərdə aqressiv davranmayın. Qıcıqlı olmayın. Emosiyalarınızın izharı üçün normal vasitələr, yollar seçin.\nBalıqlar - bir çox işlərdə intuisiyanız dadınıza çatacaq. Günü sakit keçirmək, aramla çalışmaq istəyəcəksiniz. Amma sizə mane olmaq istəyənlər var. İzafi, gərəksiz iş görməyin. Əlavə vədlər verməyin.\nAxşam saatları birgə istirahət üçün münasibdir.(Milli.Az)


Karateçilərin Mərakeş sınağı » Football-plus.az\n06 apr 23:24idman\nBu gün Mərakeşin paytaxtı Rabatda karate üzrə “1 Premyer Liqa” turnirinə start veriləcək. 75 ölkədən 545 karateçinin qatılacağı yarışda ölkəmizi 18 idmançı təmsil edəcək. Kumitedə Firdovsi Fərzəliyev (60 kq), Tural Ağalarzadə, Rafiz Həsənov (hər ikisi 67 kq), Rafael Ağayev (75 kq), Turqut Həsənov, Pənah Abdulayev (hər ikisi 84 kq), Asiman Qurbanlı, Şahin Atamov, Əli Cəfərov (hamısı +84 kq), Nuranə Əliyeva, Fidan Teymurova (hər ikisi 50 kq), İlahə Qasımova (55 kq), Fəridə Abiyeva (61 kq) və İrina Zaretska (68 kq) mübarizə aparacaq. Katada Roman Heydərov fərdi, Rövşən Əliyev, Tural Balcanlı və İsmayıl Quliyevdən ibarət heyət isə komanda yarışında qüvvəsini sınayacaq. Turnir 3 gün davam edəcək.\nHollandiyadan üç medalla Şahin Xudaverdiyev yığmanın yeni baş məşqçisidi Karateçilərin AÇ sınağı Karateçilərin Urmiya sınağı İslamiada ərəfəsində sınaq


Adalet.az | Millət vəkilinin Qarabağ istəyi Adalet.az | Millət vəkilinin Qarabağ istəyi Adalet.az | Ədalət -\nMillət vəkilinin Qarabağ istəyi\n320869 | 2016-06-17 00:06\n21 iyun tarixi II Dünya Müharibəsinin dəhşətli və faciəli bir dövrünün başlanğıcı kimi yaddaşımızda dərin izlər buraxıb. 700 min nəfər vətəndaşımızı itirsəkdə, sonda neftimizin hesabına bu müharibədə qalib çıxa bildik.\nBu gün 21 iyun bir qədər kədərli notlarla xatırlansada, bu tarix həmdə Azərbaycana dahi şəxsiyyətlər bəxş etdiyi gün kimi də yaddaşlarda qalacaqdır.\nƏvvəllcədən deyim ki, haqqında danışdığım şəxs on il ərzində rəhbərim olub. Məhz bu şəxsin rəhbərliyi ilə bu müddət ərzində Qarabağla bağlı layihələr istisna olmaqla onlarca layihənin icrasında iştirak etmişəm. Artıq bir yerdə çalışmıram. İki ilə yaxındır ki, ixtisara düşdüyümdən həyatımın yeni mərhələsi başlayıb. Odur ki, bu gün bu yazını daha ürəklə yaza bilərəm. Bir daha təkrar edim ki, yazını yazmaqda əsas məqsədim tam başqadır. Etiraf etməliyəm ki, iki dəfə şəxsi xahişimi yerinə yetirdiyinə görə də yazmıram. Açığı qəhrəmanımın buna heç ehtiyacı da yoxdur. Çünkü onun üçün bu yaxşlılıqların edilməsi adi bir hala çevrilib...\nQəhrəmanımın Qarabağı özündən də artıq sevməsi, 25 illik dövrdə ilk dəfə olaraq məhz onun təşəbbüsüylə ASPA kimi mürəkkəb bir siyasi orqanda Azərbaycanın xeyrinə qərarın çıxarılmasına nail olduğu üçün özümə borc bildim ki, yubileyi münasibətiylə təbrikimi məhz bu yazıyla bildirim.\nSöhbət Elxan Süleymanovdan gedir. O şəxsdən ki, bu gün AVCİYA təşkilatının rəhbəri, həmdə millət vəkilidir.\nOn il müddətində dəfələrlə görüşdüyümdən, müxtəlif səpgili tapşırıqlar aldığımdan Elxan Süleymanov xarakterinin bəzi məqamlarına toxunmaq istərdim.\nElxan Süleymanov daim qurub yaratmaq eşqiylə yaşayır. Qarşısına qoyduğu məqsədə çatanadək çalışır. Azsaylı kollektiviylə, deyərdim nazirlik qədər iş görmək və idarəetmək bacarığına sahibdir.\n"Sərsəng” layihəsi, Xocalı soyqırımının tanıdılması istiqamətində atılan addımlar, hətta ilkin fəaliyyət dövründə Bakının qəhrəman şəhər kimi tanıdılması ən yadda qalan layihələrdəndir. Xüsusiylə qeyd etməliyəm ki, bütün layihələrin mövzusu və keçirilmə təşəbbüsü məhz özünə məxsusdur. Sərsəng su ambarıyla bağlı ardıcıl olaraq Avropa tribunasından qaldırdığı məsələlər nəhayət ki bəhrəsini verdi...\nGörüşlərdə hər söhbət düşəndə özünün ağır günlər yaşadığını kövrək notlarla danışması, valideynlərinin erkən itirməsi, çətin məktəb illəri, pedməktəbdə oxuması zamanı üzləşdiyi hadisələri gənclərə həvəslə danışır. Danışır ki, ibrət götürsünlər, nəticə çıxarsınlar. Deyərdim ki, bəlkə də həyatının hər bir dövrü cildlərlə kitabların mövzusu ola bilər.\nHələ ürəklənib Nikata Xruşşova məktub yazmasının isə maraqlı tarxişəsi var.\nGörüşlərin birində danışır ki, məktəbi bitirib iş axtarıram, amma heç yerdə iş vermirlər. Kirəkeş qaldığım yerdən isə pulum qurtardığımdan çıxmaq məcburiyyətindəydim. Belə bir məqamda Nikita Xruşova allı-yaşıllı məktub yazdım. Ozüdə rus dilində. Heç bir həftə keçmədi ki, məni komsomolun mərkəzi komitəsinə çağırdılar. Sorğu-suala tutdular, gördülər ki, heç bir qərəz-filan yoxdu. Elə həmin gündə yeddi saylı məktəbə pioner baş dəstə rəhbəri təyin etdilər.\nSevincimin həddi hüdudu yox idi.\nBu mənim ilk qələbəm idi...\nİnstituta qəbul olub oxuması isə həyatının ən maraqlı dövrü hesab etmək olar...\nHələ qəhrəmanımı qarşıda neçə neçə uğurlar gözləyirdi. Həyatında xalq artisti Mirzə Babayevin də rolu olduğunu deyir...\nMaraqlı insandı. Müxtəlif xarakterli, özüdə unikal xarakterli, müxtəlif ranqlı insanları bir çətir altına cəlb etməklə işlətməyi, deyərdim yalnız Elxan Süleymanov bacara bilər...\nBu gün Şamaxıdan seçilən millət vəkili kimi özünü şamaxılı hesab edir. Altıncı ildir ki, bu rayonu Milli Məclisdə təmsil etməsiylə fəxr edir.\nŞamaxıda da onlarca layihə icra etməkdədir. M.Ə.Sabir yaradıcılığına həsr olunan Bədii qiraət müsabiqəsinin keçirilməsi deyərdim Elxan Süleymanovun ən uğurlu layihəsidir.\nSeyid Əzim Şirvaninin Qəbrüstü abidəsinin yenidən götürülməsi, kəndlərə su xəttlərinin çəkilişinin həyata keçirilməsi...\nSaydıqca qurtarası deyil.\nBeləliklə, ürəyi daim gənclik eşqiylə döyünən Elxan Sülemanovun bu gün 75 yaşı tamam olur.\nNəyi arzulayardım Elxan müəllimə.\nBirincisi ağacın kökü olduğu kimi, insanında zatı kökü olmalıdır. Olmayanda belə insan həyatda özünə yer tuta bilmir və tez sıradan çıxarılır. Qəhrəmanımın babası Hacı Rəhim Əfəndi dövrünün tanınmış şəxsiyyəti olub.\nBurada haşiyə çıxım ki, Hacı Rəhim əfəndi Məhəmməd oğlu 1862-ci ildə Göyçay qəzasının Qaraman kəndində anadan olub. Hacı Rəhim Əfəndi 1889-cu ildə Türkiyəyə səfər edir. Təhsil alıb göğma kəndinə qayıtdıqda atdığı ilk addım məscid və mədərəsənin tikintisini həyata keçirmək olur. 1891-ci ildə kənd camaatı və şəxsən onun iştirakı ilə məscidin və mədrəsəinin təntənəli açılışı keçirilir. Məqsəd kənd uşaqlarını mədrəsəyə cəlb etməklə onlara təhsil vermək idi.\nBu gün Hacı Rəhim Əfəndinin ruhu rahat ola bilər. Çünki nəvəsi Elxan Süleymanov məscid kompleksini əsaslı təmir edərək yenidən kənd camaatının istifadəsinə verib. Bu da bir xöşbəxtlikdir ki, Elxan müəllimə qismət olub.\nBu günlərdə Sabir Rüstəmxanlının Musa Yaquba həsr etdiyi şeirdə belə bir məqam var:\nLap elə ucaldın Ay səhrasına,\nElə bilirsən ki, Yer əl çəkəcək?\nDüz ol, müqəddəs ol, peyğəmbər kimi\nQeybət yorulacaq, Şər əl çəkəcək?...\nSozsüz ki, son on ildə bu misraların sonuncu bəndi E.Süleymanova da tuş gəlib, özü də dəfələrlə. Amma zatı kökü və hörməti olduğundan bu məqamları çox ustalıqla yola verə bilib...\nBu gün ad gününü qeyd edən ağsaqqalım Elxan Süleymanova ən böyük arzum isə onun Qarabağı azad görmək istəyinin tezliklə kerçəkləşməsini şəxsən görməsidir.\nP.S. Məni Elxan Süleymanov komandasına cəlb etdyi üçün ilk növbədə Altay Zahidova təşəkkür edirəm.\n2016-06-16 : Millət vəkilinin Qarabağ istəyi\n2015-04-13 : 2015-ci ilin Ağdamı


Masazirda 7.8 sot torpaq 87000 - elanlar Bakida alqi satqi - Tezbazar.az\nElan kodu: 986495\nSalam.Masazir erazisinde 7.8 sot torpaq sahesi 87 min manata satilir sahede elave tikili var qiymete daxildir. 25 meyve agacinin oldugu munbit torpaqli erazidir qapidan 569 nomreli avtobus isleyir.Daimi qaz su ishiq ve kanalizasiyasi var. Mekteb saheden 25 metr mesafededi. Maraqlanan şəxslər elaqe saxlasin. Qiymetde endirim ola biler. (Mahmud\n<Ümumi sahəsi-1,5sot (tikili 97 kv.m) <KUPÇALI(Çıxarış). <Tikilinin və torpağın hər ikisinin sənədi varObyekt üçün çox əlverişlidir,4 yolun kəsişməsində yerləşir cüt daşla tikilib. <Binəqədi\nSavalan yaşayış massivi 2-ci kvartal\nÜnvan: Bakı ş. Sabunçu r. Maştağa qəs. Savalan yaşayış massivi 2-ci kvartal, 36B sayli sahəsi. Kateqoriya: Yaşayış məntəqələrinin torpaqlari Məqsədli istifadə növü: Fərdi yasayış (çıxarış) Mülkiyyətçi\n46 sot torpaq sahəsi, Quba r\nQubada 46 sot Alma bagi satilir.7illik cavan agaclardir.su düz yanindadir elverislidir.palmet smerinka qendi sinab cirhacir ve sair kimi agaclardir.300yaxin agac mövcuddur Sahə, sot: 46 Yerləşdirmə yeri: Quba r.\n12 sot sənədlidir, 2 sot əlavə\nGöl mənzərəli torpaq\nBaki Sumqayt yolu Ceyranbatan golu ile uzbə uz şose yoldan 150-200metr aralı. Yeni Saray qəsəbəsi ərazisi. Göl və meşə mənzərəli.\nGöygöl rayonu Çaykəndinin girişində 8 SOT torpaq sahəsi satılır. Torpaq sahəsi ev tikmək üçün nəzərdə tutulub və bunun üçün icazəsi var. Sənəd (KUPÇA).Qiymət 16.000 AZN Продается земельный участок 8 СОТ на въезде в\n5 sot torpaq sahəsi, At yalı qəs.\nQiymətində razılaşma ola bilər.\nNeftçala rayonunda, mərkəzdə, Məmməd Əmin Rəsulzadə küçəsi, Raypo restoranının arxasında 6 sot (600 kv.m) sənədli, həyətyanı torpaq sahəsi təcili satılır. Qiymət bütün 6 sotun hamısına aiddir və 4000 manatdır.\nev alqi satqisi ustalar detoxic elanlar sayti kosmetik vasiteler plastik qapi pencere demir darvazalar qedim xalca fotoaparatlarin satisi sebet.az turlar.az masinlar tofas tofas sahin tofas ehtiyat hisseleri qebele en yeni sekisler


:: Kəlam və inanclar :: YALANÇI PEYĞƏMBƏRLƏR\nPeyğəmbər (s)-ın həyatının son illərinə aid olan tarixdə bir neçə yalançı peyğəmbərlərin adına rast gəlirik. O cümlədən Yəmamədə bəni Hənifə tayfasından olan Musyləmə, bəni Əsəddən olan Tuleyhə, Yəməndən olan Əsvəd Ənəsinin adını çəkmək olar. Bunlardan hər birisi öz qəbilələri arasında ətrafına bir dəstə adam toplayıb peyğəmbərlik iddiasına düşdülər. Lakin sonda biri-birlərinin ardınca məğlubiyyətə uğrayıb yoxa çıxdılar\nDanılmaz faktlardır ki, tarixdə adı çəkilənlərdən başqa peyğəmbərlik iddiasına düşənlər də olmuşdur. Burada belə bir sual ortaya çıxır, görəsən meydana çıxmış bu peyğəmbərlər, islam peyğəmbərinin 13 il Məkkədə və 10 il Mədinədə xalqı islama də’vət etdiyi dövrlərdə öz iddialarını aşkar etmədilər? Yuxarıda Qeyd etdiyimiz kimi, islamdan əvvəl ərəb birliyi (vəhdət) mümkün olmadığından və ya müəyyən müddət ərzində birlik əldə etdikdən sonra yenidən bir-birlərinə düşmən kəsildiklərindən onlar bu iddialarını üzə çıxara bilmirdilər. Dini vəhdət sayəsində ərəb birliyi bərpa olunan zaman hakimiyyət sevdasında olanlar hökmranlıq üçün yeni fürsətin mövcud olduğunu hiss etdilər. Belə ki, onlar güman edirdilər ki, peyğəmbərlik iddiası etməklə əsl peyğəmbər ola bilərlər. Bu yalançı peyğəmbərlər bir müddət müsəlmanlar qarşısında maneçilik törətsələr də sonda məhv oldular.\nPEYĞƏMBƏRİN SON HƏCC ZİYARƏTİ\nHicrətin onuncu ili zi-qə’də ayında Peyğəmbər (s) həcc ziyarətinə yollandı. Bu səfərdə həcc hökmlərini xalqa tə’lim etdi. İslamdan əvvəl Qüreyşin özünəməxsus qanunu var idi. Kə’bə evinin pərdəsini və açarını əldə saxlamaq, hacılara su verib xidmət etməklə yanaşı digər qəbilələrdən fərqli olaraq ziyarət də edirdilər. Peyğəmbər (s) bu səfərdə Qüreyşin tə’yin etdiyi qanunu ləğv etdi. Cahiliyyət dövründə tə’yin olunmuş qanunlardan biri də bu idi ki, Kə’bə evini təvaf edərək pak paltar geyinmək lazımdır və Qüreyşdən alınan paltar yalnız pak ola bilərdi. Əgər Qüreyş birisinə təvaf paltarı verməsəydi o şəxs gərək paltarsız təvaf edəydi. Qüreyş digər hacılar kimi Ərəfatdan yola düşməzdilər, bəlkə Muzdəlifədən köçərək bu üstünlüyü özləri üçün fəxr sayırdılar. Qur’an aşağıdakı ayə vasitəsilə bu üstünlüyü ləğv etdi:\nSONRA CAMAATIN DÖNDÜYÜ YERDƏ SİZ DƏ DÖNÜN\nCamaat gördü ki, Məhəmməd (s) Qüreyşdən olmasına baxmayaraq digər əhali ilə birgə Ərəfatdan köçür. Bu səfərdə idi ki, o dedi: Ey camaat! Bilmirəm gələn il sizi görə biləcəm ya yox. Camaat! Cahiliyyət dövründə tökülən hər qana göz yumuram. Qiyamət gününə qədər malınız və qanınız bir-birinizə haramdır. Mədinəyə dönəndə Cöhfədə o yerdəki Misr, Hicaz və İraq əhalisinin yolları ayrılır – “Ğədir-xum” adlı məkanda ona Allahdan əmr gəldi ki, özünə canişin tə’yin et! Başqa sözlə peyğəmbərdən sonra islam hökumətinin taleyi müəyyənləşməlidir. Peyğəmbər (s) sayı yüz min nəfər olan müsəlmanların arasında dedi: “Mən hər kəsin ağasıyamsa (rəhbəri, hamisi) Əli də onun ağasıdır. Ya Rəbbim, ona yaxın olana Sən də yaxın ol, ona düşmən kəsilənə Sən də düşmən ol. Onu sevəni Sən də sev, onu xar edəni xar et. Harada olsa haqqı ona rəva gör. Burada bu sözləri eşidənlər (eşitdiklərini) burada olmayanlara çatdırsınlar.”\nHəcc ziyarətindən qayıtdıqdan sonra islamın əzəməti, vüqarı artır, Peyğəmbərin (s) sağlamlığı, səhhəti isə ağırlaşırdı. Movtə döyüşündəki məğlubiyyətin əvəzini çıxmaq üçün Usamə ibni Zeydin başçılığı ilə qoşun topladı. Anacaq bu qoşun yola düşməzdən əvvəl artıq Peyğəmbər (s) dünyasını dəyişərək Allah dərgahına qovuşdu. O həzrət vəfatından əvvəl Ərəbistan yarmadasında islami birlik bərpa edərək Rum və İran kimi iki böyük imperiyanın ortasında islam dinini meydana gətirdi.\nPEYĞƏMBƏR (S)-IN VƏFATI\nBə’zi müsəlmanlar üçün Peyğəmbərin (s) vəfatına inanmaq heç də asan deyildi. Bu ilahi şəxs Allah adı ilə qalxaraq o günə kimi heç bir vəhdəti olmayan Ərəbistanda birlik və ittifaq yaratdı, bir-birlərinə düşmən kəsilmiş öldürüb qarət etməkdən başqa bir iş bacarmayan ayrı-ayrı qəbilələri birləşdirdi. Dini qanunlar əsasında hökumət qurdu. O ərazidə daxili toqquşma və çəkişmələri ləğv edərək aradan apardı. Xalqı bir-birinə mehriban və qardaş etdi. Qısası ondan əvvəl heç kəsin görə bilmədiyi bir işi yerinə yetirdi. Necə mümkündür ki, belə bir işlər görmüş şəxs adi insanlar kimi yaşaya və sonda ölə. Xeyr bu mümkün deyildir. O ölməzdir, həmişə yaşardır. Bu sözlər Məhəmməd (s)-ın vəfatını eşidən bir dəstə adamların sözləridir.\nTarixçilər yazırlar ki, Ömər Peyğəmbərin vəfat xəbərini eşidən kimi dedi: Yalan sözdür. O ölməyib, Rəbbinin yanına gedib və tezliklə qayıdacaqdır. Kim “Peyğəmbər öldü” kəlməsini söyləsə onu öldürəcəm. Əbu Bəkr tez özünü ona yetirib Qur’ani-kərimdən Peyğəmbərin (s) adi bir insan övladı olmasına dəlalət edən bir ayə oxudu və onu bu iddiadan çəkindirdi.\nSonra isə dedi: Məhəmməd (s)-a pərəstiş edənlər bilməlidirlər ki, Peyğəmbər artıq vəfat edib, bir daha geri dönməyəcək və yalnız Məhəmməd (s)-ın Rəbbi diridir və heç vaxt ölməyəcəkdir. Müsəlmanlar çox tez bir zamanda acı həqiqətlə üzləşdiklərini anladılar. Peyğəmbər (s) artıq Rəbbinə qovuşmuş idi. Bəs onda müsəlmanlar nə etsinlər? Bu geniş bir ölkəni kim idarə etsin? Mə’lumdur ki, müsəlmanların bundan sonra dini rəhbərləri – yə’ni peyğəmbərləri olmayacaq. Çünki Peyğəmbər (s) özü buyurub ki, məndən sonra peyğəmbər yoxdur.\nQur’ani-kərim də müsəlmanlara Məhəmmədin (s) sonuncu peyğəmbər olduğunu da çatdırıb. Bəs onda islam ümmətinə rəhbərliyi kim öz üzərinə götürsün?


Nyu-Yorkun hava limanında fövqəladə hadisə\n2022, 25 İyun, şənbə, Bakı vaxtı 11:31\nYanvarın 3-də Nyu-Yorkun üç ən böyük hava limanlarından biri - Nuvark Liberti Beynəlxalq hava limanı bağlanıb.\nAeroportun Nəqliyyat və Təhlükəsizlik Administrasiyasının (NTA) verdiyi məlumata görə, təxminən axşam saat 5:30 radələrində naməlum şəxs C terminalında yoxlanış məntəqəsində nəzarətdən keçmədən hava limanının təhlükəsiz bölməsinə keçə bilib.\nAzadlıqRadiosunun müxbiri xəbər verir ki, bundan dərhal sonra Nuvark hava limanının C terminalından qalxan bütün təyyarələrin uçuşu qadan edilib. Artıq təyyarədə olan sərnişinlər hava limanının ictimai sahəsinə evakuasiya ediliblər.\nİnsidentlə əlaqədar aeroporta enmiş təyyarələrin C terminalına yaxınlaşmaları da qadağan edilib və nəticədə minlərlə sərnişin saatlarca təyyarənin içində gözləməyə məcbur olublar. Bütün yerli və beynəlxalq uçuşlar gecikir.\nYoxlanış məntəqəsindən keçmiş bütün sərnişinlər evakuasiyadan sonra yenidən yoxlanılacaq.\nNTA rəsmiləri təhlükəsizlik kameralarını izləməklə nəzərdən yayınmış naməlum şəxsi təyin etməyə çalışırlar.\nNuvark hava limanı


Moskvada Azərbaycan, Rusiya və Ermənistan baş nazirləri müavinlərinin sədrliyi ilə üçtərəfli İşçi qrupun iclası keçirilib.\nXudaferin.eu AZƏRTAC -a istinadən Rusiya hökumətinin saytına istinadla xəbər verir ki, oktyabrın 20-də keçirilən iclasda Azərbaycan baş nazirinin müavini Şahin Mustafayev, Rusiya baş nazirinin müavini Aleksey Overçuk və Ermənistan baş nazirinin müavini Mger Qriqoryan iştirak ediblər.\nMəlumatda deyilir ki, oktyabrın 20-də üçtərəfli İşçi qrupun 8-ci iclasının birinci hissəsi keçirilib. Görüşdə Cənubi Qafqazda nəqliyyat kommunikasiyalarının bərpası perspektivləri nəzərdən keçirilib, Azərbaycan Prezidenti, Ermənistanın baş naziri və Rusiya Prezidentinin 2021-ci il yanvarın 11-də imzaladıqları Bəyanat çərçivəsində görülən işlərin gedişi müzakirə olunub.\nİşçi qrupunun 8-ci iclasının ikinci hissəsinin yaxın vaxtlarda keçirilməsi barədə razılıq əldə edilib.


Ginseng: bitki və xüsusiyyətləri - Məlumat - 2021\nGinseng, təklikdə, lakin özlərini buna çağıran 11 çoxillik bitki var və heç biri səhv deyil. Çünki bu bir janrdır: Panax. Əsas və ümumi xüsusiyyət yavaş-yavaş böyüməsi və ətli köklərə sahib olmasıdır. Biz var Araliaceae ailəsi, bir çox digər dərman bitkiləri ilə eyni.\nBir dərmanın adı kimi səslənir, sizə deyim və əslində bəzi mənalarda və müəyyən patologiyalarda çox pis müalicəvi təsiri var Panax kimyəvi bir şey yoxdur və mənası, Latın, çox izahlıdır. Panax, panacis Latın termini Yunan dilindən alınmışdır .αν ἀκέια pan (hər şey) və akèia'dan (müalicə, müalicə) ibarətdir, panacea sözünün eyni mənşəyi: bütün dərdlərin çarəsi.\nBizə bu müddətə borc verən Çindir jenşen: Dan gəlir 人蔘 / 人参, (pinyin: rénshēn) və sözün əsl mənasında insanın əkilməsi deməkdir. Aktiv maddələrin dadı, incəlmədən əvvəl: triterpen saponosidlər (i ginsenoidlər), panaxiatrol (bir sınaqçı) və efir yağının izləri.\nTəbiətdə bitkilər qrup halında böyüyür və onların diffuziyası ana bitkidən toxumların təbii düşməsi ilə baş verir. Bəlkə də onun üçün tez-tez istədiyini bilmək enerji verən xüsusiyyətlərməsələn, jenşen asanlaşdırır. Çox uzun bir cücərmə vaxtı var: erkən yazda cücərir, 18 ilə 21 aya qədər yeraltı olduqdan sonra.\nOnun böyümə cədvəli hiperaktiv deyil: ilk ildə çəkiliş üçü göstərir kiçik oval və dişli yarpaqlar yerdən yalnız 5 santimetr, payızda hətta kök ilə birlikdə düşürlər və kökdə bir növ çapıq qalır.\n"Boyun" adlanır jenşen, kök kök yeraltı hissədəki bir növ uzanma sayıla bilər. Ağac gövdələrinin üzüklərinə bənzər şəkildə, bu payız yaraları sürəti və zamanın keçməsini də açıq şəkildə göstərir.'Ginseng yaşı. Çapıq bir keçən ildir. Üç yara ilə bitki 20 sm-ə çatır və nəhayət növbəti ildə 40 sm-ə çatmağa hazır olan bir neçə yarpaq və 5 qrup yarpaq göstərir.\nBitkinin estetikasına diqqət yetirdik, çünki gördüyünüz budur, amma əsas gözə görünmürsə, jenşen bu vacib və olduqca zəngin xüsusiyyətlər kökündədir. Acı, lakin ətli və fusiform, yumru və rənglidir saman sarı, çox formalı və xəyalları buludlar kimi öz şəkillərində açmağa hazırdır. Bir əjdaha kökü, bir uşaq kökü var və kim tapsa şanslıdır, insan şəklindədir.\nKökü Panax hər tərəfdən bir yerkökü və ya turp kimi yenilə bilər. Həqiqətən, həqiqətən deyil, çünki jenşen onu başqa bir səviyyəyə qaldıran çoxsaylı xüsusiyyətlərə malikdir: fiziki dözümlülük və davamlılığı artırmaqdan təkmilləşdirilmiş tirajyaddaşı artırmağın qiymətli gücünü unutmadan.\nBunlar əsas güclü cəhətlərdir, ümumiyyətlə effektiv fəaliyyətinə gəldikdə də nəzərə alınmalıdır stres və nevrozla mübarizə və ya fiziki və zehni performansı artırmaq. Nəhayət, çox vacibdir jenşen immunitet sistemini gücləndirir və müxtəlif xəstəliklərə yoluxma riskini azaldır.\nGinseng: əks göstərişlər\nÇoxsaylı və qiymətli olanlar üçün həvəslə alınır jenşen xüsusiyyətləri, daşıdığı adla inanmağımızı istədiyi üçün ona bütün xəstəliklər üçün dərman dərmanına həqiqətən inanmayaq. Unutulmaması lazım olan yan təsirlər və əks göstərişlər də var. Məsələn, jenşen xırda bir şəkildə təhrik edə bilər yuxusuzluq, heç xoş deyil, daha azdır ürək bulanması, ishal, baş ağrısı, burun qanaması, hipertansiyon, hipotansiyon və qadınlar üçün döşdəki kəskin ağrı.\nQadağan etmədən, şişirdəksə nələrlə qarşılaşa biləcəyimizi nəzərə alaraq ölçü ilə istehlak edək. Digərləri arzuolunmaz təsirlər bu bitkinin əsasən depressiyadan əziyyət çəkənlərə aiddir: bu kök, xüsusilə mono-amino oksidaz inhibitorları sinfinin antidepresanları ilə birlikdə qəbul edildikdə, maniaları pisləşdirə bilər.\nGinseng, bu ada sahib 11 bitkinin hamısı ilə xarakterizə olunur ginsenozidlərin olması. Bütün başqa Sibir növləri (Eleuterococcus senticosus): ətli kök yerinə dallı bir kökü var və ginsenosidlər əvəzinə eleuterosidlər var.\nSibir buna görə xüsusi bir növdür. Orada Vyetnam bunun əvəzinə ən çox istifadə olunan, qiymətli olanı, nəhayət, Çindən gəlir və Panax Ginseng C.A. Meyer (jen-Sheng), qarşılaşa biləcəyimiz digər növlər arasında o da var pseudoginseng (yeddi yarpaq), Nepal, Himalay və Yaponiyada və Koreya Panaxında tapıldı.\nÇin jenşeni ilə rəqabət aparmaq üçün dəyər baxımından Koreya növləri gəlir. Universal olaraq bərpaedici bir tonik yanında çox güclü bir təbii enerji verən maddə sayılır. Asiyada qədim zamanlardan bəri istifadə edilmişdir qızdırma və infeksiyalarla mübarizə.\nİki növ var koreyalı jenşen, məhsuldan sonra məruz qaldıqları istehsal prosesinə görə bir ağ və bir qırmızı. İki rəng arasında ümid etdiyim kimi qırmızı qalib gəlir: ən çox istifadə olunan tip budur. Həm də göstərilməsi üçün müalicə olunduğuna görə daha həzm olunur və dözüləndir bütün toksinləri xaric edən bir buxar "istiləşmə" prosesi ilə insan bədənindən.\nBunu etməklə, Ginsenozidlər daha çox mövcuddur və daha aktivdirlər vahimə, və effektivlik artır. Həm Koreya ağları, həm də digər rəqib ginseng növləri ilə müqayisədə. Yalnız Amazonda 30 keyfiyyətli Koreya Gingseng çubuqlarından bir paket alıb sınamaq qalır.\nKalori ilə bağlı narahatlığı olanlar üçün gizlədəcək bir şey yoxdur. The jenşen bir kök olaraq hər 100 qrama 150 kalori verir. Adətən xoş bir şəkildə istehlak etsək qəhvə qarışığı, indi daddığımızı nəzərə alırıq 1 stəkan təxminən 20 ml təxminən var 85 kalori, 4.4 qram yağ, 6.5 karbohidrat və 1.5 protein.\nMetabolizmanı artırmaq üçün bir vasitə axtarırsınızsa, guarananın gücünü və xüsusiyyətlərini aşağı salmayın: guarana, xüsusiyyətləri.\nBitkinin özü kimi, dediyimiz içki də jenşen qəhvəsi Asiya mənşəlidir, xüsusən Tayland, Malayziya və Sinqapur arasındakı Asiya silsiləsindən gəlir. Hələ bilməyənlər üçün bunun bir baxışı var “Kafelattan”, Tərkibi arasında süd kremi - ümumiyyətlə bitki mənşəli - və sonra şəkər, hazır qəhvə və quru jenşen ekstraktı.\nHəm də bu həlldə bizim Panax məlum təsirləri var: sinir sistemini stimullaşdırır və yaxşılıq hissi verir, orqanizmlə əlaqəli fəaliyyətləri stimullaşdırır. qan dövranı və əzələ sistemi, İmmunitetə və dolayısıyla əsəbi birinə "bir hərəkət vermək".\nİtaliya qarşıladı jenşen qəhvəsi 2001-ci ildə onu əhəmiyyətli bir şəkildə istifadə edən ilk Qərb ölkələrindən biri olmaq. Tez-tez arpa üçün istifadə olunan avtomatik maşınlardan istifadə edərək çubuqlara verilir, lakin çox İtalyan, "İtalyan espresso" versiyası da var quru jenşen ekstraktı. Daha az bilinən, sözdə variant Tongkat AliMalayziya və İndoneziyaya yerli bir bitki əlavə etməklə.\nAfrodizik qidalar: nədir\nHindistan jenşeni: xüsusiyyətləri\nDərman bitkiləri: siyahı və məlumat vərəqələri\nVideo: 4 BENEFITS OF PANAX GINSENG. King Of Herbs (Iyul 2021).\nCopyright 2021 \_ Ətraf mühit və sosial ekologiya \_ Ginseng: bitki və xüsusiyyətləri


Zaqatalada toy karvanında "avtoş"luq edən qazilər CƏRİMƏLƏNDİ - VİDEO - Avtosfer.az\nZaqatalada toy karvanında "avtoş"luq edən qazilər CƏRİMƏLƏNDİ - VİDEO\nYol polisi 23 İyun 2022 14:00 Oxunub 526\nDİN-in Mətbuat Xidmətinin Şəki regional qrupunun baş inspektoru, polis baş leytenantı Mahir Məsimov Avtosfer.az-a bildirib ki, Zaqatala Rayon Polis Şöbəsinin Dövlət Yol Polisi Bölməsinin əməkdaşları tərəfindən rayon ərazisində hərəkətin təhlükəsizliyinin təmini məqsədilə mütəmadi olaraq profilaktik tədbirlər keçirilir və görülən işlər barədə kütləvi informasiya vasitələrində məlumatlar paylaşılır.\nHəmçinin, nəqliyyat vasitəsi idarə edən gənclər və xüsusilə də qazilərlə yol polisi əməkdaşları maarifləndirici söhbətlər aparır, törətdikləri qayda pozuntularının özləri ilə yanaşı digər hərəkət iştirakçılarının da sağlamlığı üçün təhlükəli olduğu onlara izah edilir.\nÜç “VAZ-2107” markalı avtomobilin yol-hərəkəti qaydalarını pozmalarına dair görüntülərə gəldikdə isə həmin kadrlar 2020-ci ildə qeydə alınıb və nəqliyyat vasitələrini idarə edən şəxslər barəsində inzibati protokollar tərtib olunub. Ancaq buna baxmayaraq, barələrində tətbiq olunan inzibati tənbeh tədbirlərindən nəticə çıxarmayanlar da var.\nBelə ki, videoda da görüntülənən 62-BF-211 dövlət qeydiyyat nişanlı “VAZ-2107” markalı avtomobilin sürücüsü, Zaqatala rayon sakini Valeh Qazilov barəsində cari il ərzində Dövlət Yol Polisi Bölməsinin əməkdaşları tərəfindən bir neçə dəfə İnzibati Xətalar Məcəlləsinin müvafiq maddələri ilə protokol tərtib olunub və ümumilikdə o, 400 manat cərimələnib.\nHərəkət iştirakçılarının sağlamlığının qorunması, baş verə biləcək yol-nəqliyyat hadisələrinin qarşısının alınması məqsədilə ölkəmizin digər bölgələrində olduğu kimi Zaqatalada da yol polisi əməkdaşları tərəfindən tədbirlər bundan sonra da davam etdirləcək.


Dünyanın sonuna 117 il qalıb? – Alimlərdən şok xəbərdarlıq – FOTO – LUXLİFE.AZ\nABŞ və Avropanın almləri Yer ətrafındakı potensial təhlükələrin kataloqunu hazırlamağa çalışsalar da, hələ aşkarlanmamış xeyli iri obyektlər var.\nABŞ-ın Milli Aviasiya və Kosmik Tədqiqatlar Agentliyinin (NASA) alimləri xəbərdarlıqla çıxış ediblər. Onların dediklərinə görə, Yerə böyük asteroid yaxınlaşır.\nDiametri təqribən 500 metr olan asteroid 101388 km/saat sürətlə yerə doğru gəlir.\n“101955 Bennu” adlı, 79 milyard kq ağırlıqlı həmin asteroid 2135-ci ildə Yerlə toqquşacaq.\nToqquşma nəticəsində trotil ekvivalenti ilə 1200 meqatonluq partlayış olacaq. Həmin partlayış isə 1945-ci ildə Hirosimadakı nüvə partlayışından 80 min dəfə güclüdür.\nAmerikalı alimlərin təşvişini onların avropalı həmkarları ilə də bölüşürlər.\nAlmaniyanın Darmştadt şəhərindəki Avropa Kosmik Əməliyyatlar Mərkəzinin (ESOC) direktoru Rolf Densinqin dediyinə görə, 2135-ci ildə Yerdə qlobal fəlakət yaşanması ehtimalı çox böyükdür.\n“Belə səma cisimlərindən qorunmaq imkanlarına malik deyilik. Planetar müdafiə üçün aktiv tədbirlər planımız da yoxdur”, – R.Dansinq söyləyib.\nBuna rəğmən, NASA ekspretləri təhlükəli asteroidlər və kometalarla mübarizəni nəzərdə tutan HAMMER adlı planın mövcudluğunu vurğulayıblar.\nHəmin plan 9 metr uzuqluqda, 8,8 ton ağırlıqda “İmractor Hammer” peykini Yerə yaxınlaşan asteroidə yönəltməyi və səma cisminin çatanda partlatmağı nəzərdə tutur. Partlayış nəticəsində asteroid kiçik parçalara bölünməli, təhlükə aradan qalxmalıdır.\n← Diş çürüyünün müalicəsi üçün 40 qəpiklik üsul\nBriliant Dadaşovannı yarıçılpaq fotoları yayıldı →\nArnold Şvarsneqqerin qızı model oldu – FOTOSESSİYA


Payız başlayır: hava yağmurlu olacaq 05.10.2015 » Dunyatv.az\nPayız başlayır: hava yağmurlu olacaq 05.10.2015\nsabahdan yağışlı hava şəraiti başlayır\nEkologiya və Təbii Sərvətlər Nazirliyinin Milli Hidrometeorologiya Departamentindən ANS PRESS-ə verilən məlumata görə, arabir güclənən şimal-qərb küləyi gündüz mülayim şimal-şərq küləyi ilə əvəz olunacaq. Temperatur gecə 16-19°, gündüz 22-25° isti təşkil edəcək.\nMasallı, Yardımlı, Lerik, Lənkəran və Astara rayonlarında arabir yağış yağacaq. Bəzi yerlərdə leysan xarakterli intensiv olacağı ehtimalı var. Mülayim şərq küləyi əsəcək. Gecə 16-19°, gündüz 21-26° isti, dağlarda gecə 7-12°, gündüz 16-21° isti olacağı gözlənilir


Türkiyədə prezidentliyə ilk namizəd bəlli oldu: "Əl versəniz, çiyin-çiyinə verərək, qazanırıq" » www.tezadlar.az\nTürkiyədə prezidentliyə ilk namizəd bəlli oldu: "Əl versəniz, çiyin-çiyinə verərək, qazanırıq"\nModerator.az Türkiyə mətbuatına istinadən xəbər verir ki, Türkiyə dövlət başçısı Rəcəb Tayyib Ərdoğan bu il 24 iyunda vaxtından əvvəl həm prezident, həm parlament seçkilərinin keçiriləcəyini elan edəndən sonra artıq prezidentliyə ilk müstəqil namizədliyini irəli sürənin kimliyi də məlum olub.\nBu, jurnalist Levent Gültəkindir. İndiki iqtidarı daha çox tənqid etməklə tanınan istedadlı yazar sosial şəbəkədə namizədliyini irəli sürəcəyini bəyan edən video paylaşıb.\nGültəkin belə deyib: “İqtidar erkən seçim qərarını verdi. Bu bir seçim deyil, bu bir qəsbdir. İqtidar ölkəni qəsb edir. 24 iyunda seçki demək, “mən seçimi dünən keçirdim” demək. “məndən başqa bu ölkəni idarə edə bilməz” demək. Bunu qəbul edə bilmərik. Biz bu ölkənin övladıyıq. Hamımızın seçmək, seçilmək, azad yaşamaq haqqı var. Bu haqqımızdan vaz keçə bilmərik. İnsan kimi, dostca, qardaşca, azadca yaşamaq üçün namizəd oluram. Əslində bu bir namizədlik məsələsi deyil. Bu bir vəzifə tutmaq məsələsi deyil. Bu bir məsuliyyət məsələsidir. Ölkəmizi bir adamın iki dodağı arasına buraxmamaq məsələsidir. Bu bir adama” Türkiyə səndən böyükdür” demək məsələsidir. Birlikdə gələcəyimizə sahib çıxacağıq, mən bunun üçün varam. Namizəd oluram. Sizin də əl uzatmanızı gözləyirəm. Əl versəniz, çiyin-çiyinə verərək, qazanırıq, qazanacağıq”.


Rüfət Aslanlıya daha bir cəbhə açıldı – Seyidov » www.XALQXEBER.az\n20-04-2017, 17:46 102 599 dəfə baxılıb\nMaliyyə Bazarlarına Nəzarət Palatası (MBNP) “Nağdsız hesablaşmalar haqqında” Azərbaycan Respublikasının Qanununun 3.4 və 3.5- ci maddələrinin implementasiyasına dair 04/15-174 nömrəli tərəfindən verilən daxili qərarla qanunun tələblərini ciddi şəkildə pozur.\nBunu “İrəli” İctimai Birliyinin sədri Mirhəsən Seyidov deyib.\nO bildirib ki, fəaliyyət göstərən 3000-dən artıq qeyri-hökumət təşkilatının işinin müəyyən daxili qərarlar əsnasında sıxışdırılması və qanun tələblərinin doğru icra olunmaması həmin təşkilatların həyata keçirilməkdə olan layihələrinə və bilavasitə öhdəliklərinə ciddi problemlər yaratmaqdadır.\nQanun layihəsinin icrasına tələsməkdə olan bəzi banklar MBNP-nın daxili qərarı ilə Qeyri-hökumət təşkilatları haqqında Qanunu, Qrant haqqında olan Qanunu və s. pozmaqdadır:\n“Azərbaycanda vətəndaş cəmiyyəti institutları, xüsusən QHT-lər və gənclər təşkilatları bütün proseslərdə yaxından iştirak etmiş, Azərbaycan dövlətinin maraqlarının qorunmasında, gənclərin inkişafında əvəzsiz və aparıcı rola malik olmuşdur. Qrant müqaviləsini dövlət satınalma müqaviləsi ilə, ictimai birlikləri isə sahibkarlıq obyektləri ilə səhv salan banklar qeyri-hökumət təşkilatına, o cümlədən gənclər təşkilatlarına sadələşmiş vergi ödəyicisi kimi ayda 15.000 manata qədər qrant vəsaitini nağdlaşdırmağa qanunla qadağa qoymaq hüququna malik deyil. Qanun tələbi 15.000 manat olduğu təqdirdə banklara göndərilən daxili qərarla bu vəsaitin 5.000 manata endirilməsi Nağdsız hesablaşmalar haqqında Azərbaycan Respublikası Qanununa qarşı çıxmaq deməkdir”.\nM.Seyidov bildirib ki, banklar qarşısında xüsusi cərimələrlə çıxış edən MBNP onlara xüsusi aktlar tərtib etməklə bankların imicini təşkilatlar, fiziki və hüquqi şəxslər qarşısında daha da aşağı salmaqdadır:\n“Bu kimi problemlərlə qarşılaşan şəxslərin sayı günü-gündən artır və artıq ciddi problemlər olaraq səsləndirilir”.\nQeyd edək ki, Palatanın bu addımına qarşı bir çox QHT, o cümlədən Prezident yanında QHT-lərə Dövlət Dəstəyi Şurasının sədri, millət vəkili Azay Quliyev də açıqlamalar verib.\nNağd pulla bağlı qadağa xəbərinə - Palatadan reaksiya


İlber Ortaylı: “Donald Tramp cahil, xanım Klinton isə boşboğazdır” – VİDEO – Səhifə 306381 – Yenicag.Az\nAna Səhifə Siyasət İlber Ortaylı: “Donald Tramp cahil, xanım Klinton isə boşboğazdır” – VİDEO\nİlber Ortaylı: "Donald Tramp cahil, xanım Klinton isə boşboğazdır" - VİDEO\nYeni Çağ Media Qrupu – May 04, 2019 - 14:00\nMÜSİAD tərəfindən İnegöldə təşkil olunan “Türkiyənin yaxın tarixi” konfransında çıxış edən tarixçi professor İlber Ortaylı maraqlı fikirlər səsləndirib.\nYenicag.az xəbər verir ki, o, çıxışında ABŞ-ın prezidenti Donald Trampı sərt şəkildə tənqid edib. ABŞ dövlət başçısını “kovboy” adlandıran Ortaylı, Trampın cahil olduğunu bildirib.\nTarixçi professor çıxışında dövlətlərin çökmə səbəblərindən də bəhs edib. O qeyd edib ki, dövlətlərin orduya siyasəti qarışdırması son dərəcədə təhlükəlidir:\n“FETÖ kimi terror təşkilatlarının arxasında ABŞ-da olan bir mexanizm dayanır. Nəyə görə Tramp və xanım Klinton kimi biri terrorçuların tərəfini saxlayır? Ətrafındakı müşavirləri, katibləri, nazirləri bir o qədər də potensiala sahib deyillər. Son dərəcə gülməli xristian mənsəbinə mənsubdurlar. Klintonun da gözəl və ağıllı, xalqın içərisindən çıxmış əri var. Xanım Klintonun özü də yaxşı bir universitetdə oxuyub, amma nüfuzlu boşbağaz bir qadındır”.


Paytaxt sakinini döyüb, videoya çəkən dəstə zərərsizləşdirilib | Kəpəz Müstəqil Teleradio Şirkəti\nBu günə xəbərlərin oxunma sayı: 4159\n— 08.09.2015 18:58\nPaytaxt sakinini döyüb, videoya çəkən dəstə zərərsizləşdirilib\nRespublikanın daxili işlər orqanlarının əməkdaşları cinayətkarlıqla mübarizə sahəsində uğurlu əməliyat-axtarış fəaliyyətlərini davam etdirirlər. Bu dəfə paytaxt sakinini döyüb və videoya çəkən dəstə zərərsizləşdirilib.\nBiləcəri qəsəbəsinin ərazisində bir qrup şəxs Bakı şəhər sakini Rüfət Camalovu döydükdən sonra onu zorla “Nissan” markalı avtomobilə oturdaraq Əhmədli qəsəbəsinin ərazisində yerləşən kafelərdən birinə aparıblar. Orada ona qarşı şərəf və ləyaqəti alçaldan hərəkətlər edib videoya çəkərək internetdə yerləşdirəcəkləri ilə hədələyib ondan 20 min manat pul tələb ediblər. Bununla bağlı daxil olan məlumat əsasında Baş Mütəşəkkil Cinayətkarlıqla Mübarizə İdarəsi əməkdaşları tərəfindən həyata keçirilən təxirəsalınmaz əməliyyat-axtarış tədbirləri nəticəsində cinayəti törətməkdə təqsirli bilinən Ağsu şəhər sakini Elman Əhmədov, Salyan şəhər sakini Fuad Şükürov və qardaşı Elnur, həmçinin paytaxt sakini Adil Lətifov tutulublar.\nFaktla bağlı Baş İdarənin İstintaq Şöbəsində Cinayət Məcəlləsinin 182-ci yəni hədə-qorxu ilə tələb etmə maddəsi ilə cinayət işi başlanılıb, zəruri əməliyyat-istintaq tədbirləri davam etdirilir.


Deputat: Qanunsuz mitinq keçirməyə cəhd edən radikal müxalifət xalqın dəstəyini görmədi - XALQQAZETI.COM\nDeputat bildirib ki, 100-150 adam xalqın iradəsini ifadə edə bilməz: "Ola bilər kimlərsə aksiyada iştiraka sövq edilir, lakin yaradılan qarşıdurmada xalqın düşüncə ifadəsini nümayiş etdirmək arzusu, heç bir elektorat tərəfindən qəbul edilməyəcək dərəcədə absurd ideya idi.\nDeputat bildirib ki, ümumiyyətlə, müxalifətin təşkil etdiyi aksiyalar xarakterinə görə xalqın maraqlarının müdafiəsi altında pərdələnən hakimiyyət davasından başqa bir şey deyil: "Hakimiyyətə gəlmək arzusunun köləliyi altında, ambisiyaların reallaşması uğrunda insanları təhlükəyə atmaq, lazım gələndə istifadə etmək, böhtan atmaq, şərləmək isə artıq müxaliflərin vərdişinə çevirlib. Asayişi, insanların rahatlığını pozmaq, təhlükəyə atmaq isə həm də məsuliyyət hissinin olmamasından qaynaqlanır.\nBütün dünyda olduğu kimi, təbii ki, bu kimi aksiyalarda ictimai asayişi qorumaq üçün polisin müdaxiləsi labüddür. Təhlükəsizliyimizin təmini bizim qazanılmış hüququmuzdur. Dünyanın hansı ölkəsində qanunsuz aksiyaların qarşısı alınmır? Ən inkişaf etmiş ölkələrdə belə bu normal hal sayılır.\nBu qarşıdurma özünü milliyyətçi adlandıraraq, xarici mərkəzlərin maliyyəsi və təlimatları əsasında xalqı xaosa sürükləmək panının bir hissəsidir. Xaqlı mənfi rəyə bağlamaq, onu aqresiyayya yönəltmək özü cinayətdir. Reallıqda isə müxalifətin apardığı işin ana xəttini bu missiya təşkil edir".\nS.Əliyeva qeyd edib ki, bu gün Azərbyacan Prezidentinin qətiyyəti, siyasi iradəsinin nəticəsidir ki, Azərbaycan bəzi müsəlman dövlətlərinin taleyini yaşamır: "Bizi isə xilas edən xalq və hakimiyyətin birliyidir. Adı müxalifət, özü isə hamıya müxalif olan bir qrupun siyasi mənzərəyə neqativ müdaxiləsi cəmiyyət üçün yersiz narahatçılıqdan başqa bir şey deyil.\nÖz içində düşmən niyyətləri dərk edən insan öz riyakarlığı ilə heç kəsi aldada bilməz. Daxilində düşmənçilik, nifrət və böhtan kimi mənfi emosiylarla yüklənmiş bir qrup müxalifətçi birmənalı olaraq öz riyakarlığı ilə Azətbaycan xalqını aldada, ictimai rəyi çaşdıra bilməz. Siyasi xaosun yaşandığı müstəqilliyin ilk illərində hamı nələrin yaşandığını, ictimai-siyasi, sosial həyatın mürəkkəbliyini, sadə məişət preoblemlərinin həllinin belə əlçatmaz olduğunu yaxşı xatırlayır. Yəqin ki, psixoloji immuniteti olan hər bir kəs eyni sarsıntıları bir daha yaşamaq istəməz".\n21 Oktyabr 2019 15:48 - CƏMİYYƏT


Elman Sadıqov: “İşəgötürənlərin tələbləri ilə işaxtaranların imkanları arasında müəyyən uyğunsuzluqlar var" MÜSAHİBƏ\n2022.04.28 11:00 (UTC+04:00)\n- Elman müəllim, Azərbaycanın əmək bazarı qiymətləndirilərkən hansı istiqamətlər önə çəkilir? Hazırda əmək bazarında hansı meyillər müşahidə olunur?\n- Əmək bazarını təhlil edərkən diqqət yetirdiyimiz əsas istiqamətlərdən birincisi Azərbaycan iqtisadiyyatı üçün xarakterik olan ənənəvi əmək bazarıdır. İkinci önəmli istiqamət pandemiya nəticəsində və onun təsiri ilə formalaşmış əmək bazarıdır. Daha bir çağırış isə 4-cü Sənaye İnqilabıdır.\nƏmək bazarında mövcud vəziyyətə gəlincə, bütün dünyada olduğu kimi, Azərbaycanda da işəgötürənlərin tələbləri ilə işaxtaranların imkanları arasında müəyyən uyğunsuzluqlar müşahidə olunmaqdadır. Əsas uyğunsuzluq işsiz və işaxtaranların bilik və bacarıqlarının müasir dövrün tələblərinə və konkret olaraq işəgötürənlərin tələblərinə tam uyğun olmamasıdır. Yəni bir tərəfdən işsizlər iş, digər tərəfdən işəgötürənlər işçi axtarırlar. Amma bunların arasında əsas uçurum bilik və bacarıqların müasir tələblərə uyğun gəlməməsidir. Çünki işsizlərin indiyə kimi aldıqları ixtisaslar, bacarıqlar, biliklər bu gün artıq ya köhnəlib, ya da günün tələblərinə cavab vermir. Müasir dünya tamamilə yeni biliklər tələb edir. Ən önəmli məsələ budur.\nİkinci əsas məsələ təhsil, iqtisadiyyat və əmək bazarı arasındakı sinerjinin daha da güclənməsinin vacibliyidir. Yəni bu gün iqtisadiyyat təhsil qarşısında önəmli tələblər qoyur. Digər tərəfdənsə təhsilin də iqtisadiyyatdan gözləntiləri var. Təhsilə iqtisadiyyat öz tələbləri ilə bağlı daha dəqiq məlumat verməli, əlaqələr güclənməlidir. Təhsilin hazırladığı kadrlara iqtisadiyyatın sahib çıxması çox önəmlidir. Əmək bazarının və Dövlət Məşğulluq Agentliyinin ən başlıca vəzifəsi bu iki tərəf arasında körpü rolunu oynamaqdır. Bu körpünün iki dayağı var – bir tərəfdə işəgötürənlər, digər tərəfdə iş axtaranlar. Hər iki tərəf öz təlblərini nə qədər düzgün qoysalar, peşəkar olsalar, bu körpü o qədər möhkəm olacaq.\nƏsas uyğunsuzluq işsiz və işaxtaranların bilik və bacarıqlarının\nmüasir dövrün tələblərinə və konkret olaraq işəgötürənlərin tələblərinə\ntam uyğun olmamasıdır. Yəni bir tərəfdən işsizlər iş, digər tərəfdən\nişəgötürənlər işçi axtarırlar. Amma bunların arasında əsas uçurum\nbilik və bacarıqların müasir tələblərə uyğun gəlməməsidir.\n- Əmək bazarında apardığınız təhlillər nə göstərir?\n- 2021-ci ili təhlilləri göstərdi ki, işaxtaranlarla işəgötürənlərin arasında korelyasiya 60 faizə yaxındır. Yəni işaxtaranların 60 faizinin bilik və bacarıqları işəgötürənlərin tələb etdikləri bilik və bacarıqlarla müəyyən dərəcədə uyğunlaşır. Amma bu göstərici nisbidir. Məsələn, işəgötürənin bir işsizi işə götürməklə öz ehtiyacını tam ödədiyini söyləmək bir qədər çətindir. İşəgötürən işçilər arasında müqayisə apararaq daha yaxşını işə götürür, amma bununla onun tələbləri tam ödənilmir. Bu, çox önəmlidir – gələcəkdə istehsalın və xidmətin keyfiyyətinə öz təsirini göstərir. Çünki xidməti göstərən şəxs nə qədər peşəkar olarsa, xidmətin keyfiyyəti bir o qədər yüksək olar.\nHazırda əmək bazarında dinamizm nisbətən aşağıdır. Pandemiyadan irəli gələn durğunluq hökm sürür. Bütün dünyada belədir. İqtisadiyyatlar müəyən qədər gözləmə mövqeyindədir. İnvestorlar ehtiyatlı davranırlar. Bir tərəfdən də Rusiya-Ukrayna müharibəsi iqtisadiyyata təsir göstərir. Amma əmək bazarında dinamika yüksəldikcə buradakı uyğunsuzluqlar da getdikcə dərinləşəcək. Apardığımız təhlillər onu göstərir ki, mövcud korelyasiyanın getdikcə pozulması və Azərbaycan bazarında 60 faizdən 40 və ya 30 faizə enməsi ehtimalı var. Yəni dinamika nə qədər yüksək olarsa, investisiyalar gəldikcə, yeni texnologiyalar tətbiq olunduqca tələblər də getdikcə yüksələcək. Bir tərəfdən tələblər artacaq, inkişaf sürətlənəcək, digər tərəfdən isə işsizlər öz bilik və bacarıqlarını həmin sürətlə artıra bilməyəcəklər. Vəziyyət getdikcə dərinləşə bilər. Bu səbəbdən də risklərin yumşaldılması üçün tədbirlər müəyyən olunur və onların həyata keçirilməsi istiqamətində addımlar atılır.\n- Təhsil və əmək bazarı arasında əlaqələri daha məqbul səviyyəyə çatdırmaq üçün hansı addımların atılmasına ehtiyac var?\n- Təhsil ilə əmək bazarı arasında əlaqələr təzə formalaşmaqdadır. Konkret olaraq 2021-ci ilin sonundan bəri bu istiqamətdə ciddi addımlar atılır. Bunun inkişaf edəcəyini gözləyirəm. Xüsusilə təhsil və iqtisadiyyat arasında yaxınlaşmaya mütləq ehtiyacımız var. Dövlət Məşğulluq Agentliyi olaraq biz ayrı-ayrı universitetlərlə sıx əlaqələr qurmaqda maraqlıyıq. Tələbələrlə sıx əlaqələrin qurulması, onlarla görüşlərin təşkili və əmək bazarı ilə bağlı məlumatların verilməsi kimi iqtiqamətlərdə ali məktəblərdə görüşlər keçirilir və bu, davam edəcək. Təhsilin gələcəkdə əmək bazarında iştirak etməyə həm psixoloji, həm də elmi cəhətdən faktiki hazır olmasını istəyirik. İndiyədək mövcud olan sabit tendensiya sona çatmalıdır. Məsələn, ali məktəblərə qəbul planlarının dinamik dəyişməsinə ehtiyac var. Hər il buna köklü şəkildə yenidən baxılması zəruridir. Qəbul planlarının hər il eyni səviyyədə saxlanılması bir neçə ildən sonra əmək bazarının tələblərinə uyğun olmayan ixtisasların çoxluğuna gətirib çıxara, bunun nəticəsi olaraq ixtisaslı şəxslər əmək bazarından kənarda qala, əmək bazarında lazım olan yeni peşələr üzrə kadr qıtlığı yarana bilər. Bu səbəbdən təhsillə bağlı məsələlər daim diqqətdə saxlanmalıdır. Bir məqamı xüsusilə vurğulamaq istəyirəm: Təhsil Nazirliyinin və digər qurumların bu sahədə gördükləri işləri ciddi şəkildə izləyirik. Görürük ki, təhsil sektoru da mövcud vəziyyəti dərindən araşdırır. Sadəcə olaraq, problemləri hər sektorun ayrı-ayrılıqda öz gücünə həll etməsindən daha çox birlikdə həll etməsinin daha böyük fayda verəcəyini düşünürük.\nTəhsil bir neçə ildən sonra iqtisadiyyatlarda formalaşacaq vəziyyəti təhlil edərək\nhəmin vəziyyətin tələblərinə cavab verməlidir. Yəni məsələ təkcə keyfiyyətli kadr\nhazırlamaqda deyil, iqtisadiyyata və əmək bazarına lazım olan kadrları hazırlamaqdadır.\n- Ölkədəki təhsilin keyfiyyəti məşğulluğun artmasına dəstək verirmi?\n- Bu, nisbi məsələdir. Buna müxtəlif istiqamətlərdən baxa bilərik. Təhsil özlüyündə keyfiyyətli ola bilər. Ancaq təhsilin müasir tələblərə və əmək bazarının çağırışlarına uyğunlaşa bilməsi daha önəmlidir. Təhsil bir neçə ildən sonra iqtisadiyyatlarda formalaşacaq vəziyyəti təhlil edərək həmin vəziyyətin tələblərinə cavab verməlidir. Yəni məsələ təkcə keyfiyyətli kadr hazırlamaqda deyil, iqtisadiyyata və əmək bazarına lazım olan kadrları hazırlamaqdadır. Təhsilin keyfiyyəti dedikdə həm də onun əmək bazarına uyğunlaşmasından söhbət gedir. Əgər bir ölkədə iqtisadiyyat zəifdirsə, orada güclü təhsil belə sonda ya zəifləyəcək, ya da savadlı kadrların “beyin köçü” baş verəcək. Təhsilin zəif olduğu ölkədə isə iqtisadiyyat güclüdürsə, ya iqtisadiyyat zəifləyəcək, ya da iqtisadiyyat öz gücünü saxlamaq üçün kənardan mütəxəssislər gətirməyə məcbur olacaq. Ona görə də bu gün iqtisadiyyatın və təhsilin birgə inkişaf perspektivləri yaxşı təhlil olunmalıdır. Bizim araşdırmalarımız cəmiyyətdə çoxlu yanlış fikirlər olduğunu göstərir. Bəzən deyirlər ki, Azərbaycanda ali təhsillilərin sayı çoxdur. Ancaq bu, düşündüyümüz kimi deyil, əhalinin cəmi 13-14%-i ali təhsillidir. Orta ixtisas təhsillilərin nisbəti isə 11% təşkil edir. Orta ixtisas təhsili olanların çoxu isə əmək bazarının tələbələrinə tam cavab vermir. Peşə hazırlığı çox aşağı səviyyədədir – 6% ətrafında qiymətləndirilir. Bu istiqamətdə dinamizmi təmin etmək üçün Dövlət Məşğulluq Agentliyi peşə hazırlığı kurslarının kəmiyyət və keyfiyyətinin artırılmasına önəm verir. Bunun üçün yeni mərkəzlərin açılması, orada kadrların hazırlıq keyfiyyətinin artırılması və peşə hazırlığı keçən şəxslərin əmək bazarında işlə təmin olunması, yaxud özünüməşğulluq proqramlarına cəlb olunması ilə bağlı konkret addımlar atılır. Təhsil sahəsində ən önəmli məsələ ömür boyu öyrənmə ekosisteminin formalaşdırılmasıdır...\n- Əmək bazarının inkişafı və məşğulluq səviyyəsinin artması istiqamətində nələr gözlənilir?\n- Əmək bazarında dinamizm və tələblər artacaq və onun inkişafı hər birimizdən, iqtisadiyyatın inkişafından asılıdır. Davamlı olaraq hər il əmək bazarına 100 minə yaxın insan daxil olur. Onlar üçün iş yerlərinin yaradılması, təhsilin yaradılan həmin iş yerlərinə düzgün ixtisaslı kadrlar hazırlaması vacibdir. Bizim Agentlik bu prosesləri tənzimləyən orqandır.\nYüksək texnologiyaların həyata nüfuz etməsi ilə müəyyən sahələrdə işsizliyin artması gözlənilir. Məsələn, dünyanın ticarət nəhənglərindən olan “Amazon” 2018-ci ildə kassirsiz mağazalar konseptini təqdim edib və bu, özünü doğruldur. Hesablamalara görə, bunun nəticəsində ABŞ-da 3 milyona yaxın kassir işsiz qala bilər. Bu şəkildə müxtəlif istiqamətlərdə texnologiyaların tətbiqi ilə işsizliyin artması ehtimalı var. Düşünürəm ki, gələcəkdə iqtisadiyyatın strukturu da bunlardan asılı olaraq dəyişəcək. İşsiz qalan şəxslərin təminatının dövlətlər üçün prioritet olacağı, köklü dəyişikliklərin ediləcəyi gözlənilir. Digər tərəfdən, ölkələr arasında iqtisadiyyatların qeyri-bərabər inkişafı davam edəcək. Ölkələr arasında əmək bazarında mobillik olacaq. Bizim də bu istiqamətdə təhlillərimiz davam edir. Düşünürəm ki, ölkəmizdə əmək bazarına diqqət daha da artacaq.